
Što je bila Republika Bosna i Hercegovina, pitanje je o čijem odgovoru ovisi 
pristup posljednjem ratu koji se dogodio u njoj i oko nje. To pitanje je bitno 
rasčistiti za razdoblje od povijesnog poraza komunizma, razdoblje 1990.-1995., 
dakle krize Jugoslavije i rata koji je potaknuo velikosrpski ekspanzionizam, ali 
i na razdoblje postdaytonske Bosne i Hercegovine (koje je još u tijeku) kao 
izravne posljedice prekida rata, i nesvršenost sukoba oko Bosne i Hercegovine. 


Do ljeta 1990. Bosna i Hercegovina je bila jedna od šest republika 
Socijalističke Federativne Republike Jugoslavije, koja se od ostalih razliko- 
vala po tome što su je baštinila (bar na papiru) tri jednakopravna naroda. 
Definirana je u studenom 1943. kao “ni srpska, ni hrvatska, ni muslimanska 
- nego i srpska, i muslimanska i hrvatska? s punom ravnopravnošću i jed- 
nakosti svih “Srba, Muslimana i Hrvata"! Smatralo se kako je time riješeno 
nacionalno pitanje i ono se više nije otvaralo od 1945. do 1980-ih. Tvrdnja 
o riješenosti nacionalnog pitanja smatrana je neupitnom do sredine 80-ih 
kada je represivni sustav pokazao očigledne znake urušavanja. Potkraj 80-ih 
godina XX. stoljeća intelektualni predstavnici tri naroda promovirali su stav 
svaki o svojoj podređenosti i potlačenosti u razdoblju SFRJ, što je neodrživa 
dnevnopolitička konstrukcija čija je svrha pribavljanje statusa nedužne žrtve. 

* Autor je dopunio hrvatsku verziju članka. 


' Rezolucija Zemaljskog antifašističkog vijeća narodnog oslobođenja Bosne i Hercegovine od 
26.i27.11.1943., prijepisu Kasim TRNKA, Konstitutivnost naroda, Vijeće Kongresa bošnjačkih 
intelektualaca, Sarajevo 2000., 145. U dokumentu ZAVNOBiH-a Srbi i Hrvati se tretiraju kao 
pripadnici etničke zajednice, a muslimani kao vjerska zajednica. Muslimani u BiH su kao 
etnička zajednica prvi put zabilježeni u popisu stanovništva 1971. 

U predvečerje rata to je vidljivo u prvom redu na problematici stradanja, 
otvaranju prešućenih, ili se tako predstavljalo, poglavlja bliske prošlosti. 


O položaju i međusobnom odnosu triju bosanskohercegovačkih naroda nije 
lako govoriti a da to ne bude proglašeno širenjem predrasuda i obrane naroda 
kojem se pripada. Znanstvenih studija o Bosni i Hercegovini u razdoblju komu- 
nizma za sada nema, odnosno tek se počinju javljati za pojedina razdoblja i 
teme.* Značajan doprinos je studija novijeg datuma o kadrovskim odnosima 
iz koje je u političkim i upravnim strukturama Socijalističke Republike Bosne 
i Hercegovine razvidan najveći udio Srba, inače drugih po broju, potom 
Muslimana i na kraju Hrvata.“ Udio je očiti odraz odnosa snaga u Drugom svjet- 
skom ratu, nakon kojeg Srbi (inače s najvećim postotkom među pobjedničkim 
partizanima) baštine kao ratni plijen i preveliki udio u upravnoj strukturi repub- 
like nakon rata. 


Odnos Bosne i Hercegovine i Hrvatske kao dviju ravnopravnih susjednih 
republika komunističke Jugoslavije uspostavljen je tek 1945. Takav odnos 
u ranijim stoljećima nije mogao postojati. Bosna i Hercegovina u približno 
današnjim granicama, rezultat je ratova i pomicanja granice Osmanskog carstva 
s Mletačkom Dalmacijom i Banskom Hrvatskom, srpskih ustanaka, dogovora 
diplomata europskih velesila na Berlinskom kongresu 1878., te razmjene teri- 
torija između Crne Gore i Bosne i Hercegovine 1947. 


BiH je 1878. povjerena kao protektorat Austro-Ugarskoj monarhiji, čiji je for- 
malno-pravni dio postala aneksijom 1908. U Kraljevini Srba Hrvata i Slovenaca 
(1918.-1929.), odnosno Jugoslaviji (1929.-1941.), Bosna i Hercegovina nije pos- 
tojala u sadašnjem obliku zbog upravne podjele na oblasti i banovine kojom se 
nastojalo brisati ranije povijesne podjele pojedinih područja u toj monarhiji. 
Sporazumom Cvetković-Maček iz 1939. nastala je Banovina Hrvatska 
(1939.-1941.) u kojoj su okupljeni dijelovi Jugoslavije s većinskim hrvatskim 
pučanstvom.? U razdoblju Drugoga svjetskog rata Bosna i Hercegovina je s 


* Problematika stradanja Srba u NDH bila je stalna tema srpskih “istraživača? i način održanja 
međunacionalne nesnošljivosti. Za ilustraciju, dovoljno je pogledati bibliografiju radova o 
Jasenovcu za razdoblje od 1945. do 1990. u Jovan MIRKOVIĆ, Objavljeni izvori i literatura o 
jasenovačkim logorima, Laktaši: Grafomark, Banja Luka - Beograd, 2000. S druge strane prob- 
lem muslimanskih stradanja otvoren je na samom kraju komunizma zbornikom dokume- 
nata o stradanju u Drugom svjetskom ratu. Vladimir DEDIJER, Antun MILETIĆ, Genocid nad 
Muslimanima, Svjetlost, Sarajevo 1990. Kraći popis literature o toj temi donosi Smail ČEKIĆ, 
Agresija na Bosnu i genocid nad Bošnjacima 1991-1993., NIPP Ljiljan, Sarajevo 1994., 9. Hrvatska 
stradanja postala su javni problem tek nakon sloma komunizma. 


* Husnija KAMBEROVIĆ, Prema modernom društvu : Bosna i Hercegovina od 1945. do 1953. 
godine, Centar za kulturu i obrazovanje, Tešanj 2000. 


4 Mirsad D. ABAZOVIĆ, Kadrovski rat za BiH, Savez logoraša BiH, Sarajevo 1999. 


5“U skladu s tim Sporazumom, uspostavljena je autonomna Banovina Hrvatska, koja je posijala 
sjeme federalizma, ali i otvorila manje ugodne teritorijalne podjele (Banovina Hrvatska dobila je 
dijelove Bosne i Hercegovine, dok je ostatak zemlje prepušten direktnoj upravi Beograda)? piše 
Ivo BANAC, Raspad Jugoslavije, Durieux, Zagreb 2001., 118. Bančevo razmišljanje određeno je 
političkim razlozima s kojima iz današenje perspektive tumači događaje od prije 60 godina. Jer, 
kako drugačije objasniti tvrdnju o otvaranju teritorijalnih podjela BiH u Kraljevini Jugoslaviji 
kada ona u njoj nije postojala. 

većim dijelom teritorija Hrvatske postojala pod imenom Nezavisne Države 
Hrvatske (1941.-1945.). Završetkom Drugoga svjetskog rata granice Bosne i 
Hercegovine su s manjim korekcijama vraćene u odnos iz razdoblja Austro- 
Ugarske monarhije, odnosno na crtu dugotrajnih austrijsko-turskih ratova s 
kraja 17. i prve polovice 18. stoljeća. Najvažnija kasnija promjena nastala je 
1947. kada je Vlada Narodne Republike Bosne i Hercegovine tursku Sutorinu 
(Herceg-Novi) prepustila Narodnoj Republici Crnoj Gori u zamjenu za Maglić 
(Vučurevo i Kreševo) u istočnoj Bosni.“ 


Nakon 45 godina komunističkog jednostranačja u Bosni i Hercegovini su 
18. studenog 1990. održani prvi višestranački i demokratski izbori.“ Hrvatska 
demokratska zajednica (HDZ), Srpska demokratska stranka (SDS) i Stranka 
demokratske akcije (SDA), premoćno su pobijedile.? 


HDZ je bilo ime stranke koja je pobijedila na izborima u Hrvatskoj, i što 
je bilo dovoljno za pobjedu u hrvatskom nacionalnom korpusu iz Bosne i 
Hercegovine. Osnivačka skupština stranke održana je 18. kolovoza 1990. u 
Sarajevu.? Zalagala se za konfederaciju SFRJ i ravnopravan zajednički život tri 
konstitutivna naroda.!“ 


SDS, stranka bosanskih Srba nosila je isto ime kao ona Srba u Hrvatskoj, 
od koje je imala veću težinu, kako ideološki tako i brojčano. Cilj stranke je 
bila “federativna Jugoslavija i u njoj ravnopravna Bosna i Hercegovina"!! Kao 
istoimena stranka u Hrvatskoj bila je dio jedinstvenog srpskog pokreta čije je 
centar bio u Beogradu. Kao i ona, željela se spojiti s maticom u Srbiji. U odnosu 
na Hrvatsku bila je vezivno tkivo između Srbije i Srba u Hrvatskoj.' 

Treći i najbrojniji konstitutivni narod u BiH, Muslimani (od 1994. zvani 
Bošnjaci), predvodila je SDA pod vodstvom Alije Izetbegovića. Stranka je poka- 
zala namjeru postojanja stranke jugoslavenskih Muslimana (pored BiH, bilo ih 
je u značajnom broju u Srbiji i Crnoj Gori). Proklamirala je očuvanje Bosne i 
Hercegovine kao zajedničke države Muslimana, Srba i Hrvata, s “uprtim očima?i 
“prema drugim krajevima zemlje u kojima žive Muslimani" !3 

“Pošto nijedna stranka nije osvojila većinu, u formiranju vlasti uspostavila se 
svojevrsna kohabitacija, odnosno partnerstvo pobjedničkih nacionalnih partija. 
O koaliciji ovih stranaka se nije moglo govoriti, jer su im programska opred- 


* Josip LUČIĆ - Stijepo OBAD, Konavoska Prevlaka, Ogranak Matice hrvatske Dubrovnik, 
Dubrovnik, 1994.; ISTI, “Južna granica Hrvatske bila je stabilna gotovo šest stotina godina“, 
Dubrovački vjesnik, 2.9. 1995., 4.-5. 


7 Zoran TOMIĆ - Nevenko HERCEG, Izbori u Bosni i Hercegovini, Sveučilište u Mostaru, 
Centar za studije novinarstva, Mostar 1998., 65. 


* Alija Izetbegović je točno ocijenio da su izbori “praktički, bili popis stanovništva." Alija 
IZETBEGOVIĆ, Sjećanja: autobiografski zapis, Šahinpašić, Sarajevo 2001., 85. 

* Prvi predsjednik HDZ-a je bio Davor Perinović kojeg je u rujnu iste godine zamijenio Stjepan 
Kljujić. Stranke, programi, ličnosti, Izbori“90, Oslobođenje, oktobar 1990., 35. 

10 Isto, 66.-67. 

UH Isto, 74. 

12 Borisav JOVIĆ, Poslednji dani SFRJ, “Prizma? Kragujevac, Beograd 1996., 193. 

15 Stranke, programi, ličnosti, Izbori “90, Oslobođenje, oktobar 1990., 75. 

jeljenja u velikom broju najvažnijih pitanja bila različita, pa i suprotstavljena“!“ 
S novim istupom na povijesnu scenu nacionalne stranke su objavile da im se 
pogledi na budućnost Bosne i Hercegovine ne poklapaju, što ne treba čuditi jer 
je isti slučaj bio i s pogledom na prošlost i tadašnjost. 


Bosna i Hercegovina i rat u Hrvatskoj (1990.-1991.) 


Agresija Jugoslavenske narodne armije (JINA) na Republiku Hrvatsku u ljeto 
1991. do konca rujna uključila je u rat i Bosnu i Hercegovinu.'* Ona se iz rata u 
Hrvatskoj ne može isključiti, iako je u širim (posebno u intelektualnim i novi- 
narskim krugovima) prihvaćena tvrdnja da je otvoreni rat u BiH počeo u travnju 
1992. sukobima u Sarajevu.“ Njeno sudjelovanje bilo je kroz teritorij i angažman 
dijela za rat sposobne populacije. Kao teritorij, Bosna i Hercegovina je područje 
s kojeg se od rujna 1991. intenzivno napada Hrvatska u svrhu provedbe projekta 
Velike Srbije. U planovima JNA za napadnu operaciju protiv Hrvatske imala je 
centralno mjesto. Njeno područje je određeno za tri operacijska pravca (Banja 
Luka - Gradiška - Virovitica, Bihać - Karlovac - Zagreb, Mostar - Split), a za jedan 
je bila zaleđe (Knin - Zadar).'“ Težište djelovanja JNA je zamislila na području 
zapadne Bosne i Hercegovine. Ostala područja, osim dijelova s izrazitom hrvat- 
skom većinom (zapadna Hercegovina) korištena su za prometno i logističko 
osiguranje agresije na Republiku Hrvatsku. 


Vojno sposobni obveznici iz hrvatskog i srpskog nacionalnog korpusa 
dijelom su sudjelovali u ratu. Bosanskohercegovački Hrvati prema napadu 
na Hrvatsku odredili su se kao napadom i na sebe jer su se osjećali sastavnim 
dijelom hrvatskog nacionalnog korpusa, a ratnim planom JNA dijelom su i 
uvučeni u taj rat. Po istom je principu percipiran i napadač - Srbi, bez obzira na 
republičke granice unutar Jugoslavije. Isti je slučaj bio i sa Srbima, za njih je to 
bio rat protiv Hrvata. 

Broj Hrvata iz Bosne i Hercegovine koji su sudjelovali u ratu u Hrvatskoj u 
hrvatskim postrojbama tek treba utvrditi, no čini se da to nije velika brojka. Po 
nepotpunim podacima Ministarstva obrane Hrvatske Republike Herceg - 
Bosne iz listopada 1993. u Hrvatskoj vojsci i Ministarstvu unutarnjih poslova 
Republike Hrvatske bilo je 416 vojnih obveznika s područja Uprave za obranu 
Tomislavgrad, 1328 s područja Uprave za obranu Mostar. Podaci uprava za 
obranu Travnik i Bosanski Brod nisu uneseni." Njihova stvarna vrijednost 
je znatno veća jer se radilo o dragovoljcima, redovno veće borbene vrijednosti 
od mobilizirane pričuve. No, ta je populacija ratovala u sastavu Ministarstva 
unutarnjih poslova, Zbora narodne garde, Hrvatske vojske i Hrvatskih obram- 


14 K.TRNKA, n. dj., 26. 


'5 Do ljeta 1991. JNA je u BiH imala tri korpusa kopnene vojske, Sarajevski, Banjolučki i 
Tuzlanski u sastavu Beogradske (1.) vojne oblasti. 

' “Sjećaš li se Sarajeva?" Dani (Sarajevo), 5. 4. 2002. Tematski broj s popisom poginulih bra- 
nitelja i civila tokom opsade grada. 

'7 Veljko KADIJEVIĆ, Moje viđenje raspada, Politika, Beograd 1993., 135.-136. 

'5 RBiH, HZ H-B, HVO, Ministarstvo obrane od 22. 10. 1993., Analiza mogućnosti i 
angažiranosti v/o na području HR Herceg-Bosna. 

benih snaga na području Republike Hrvatske i u njenim postrojbama. Ne 
treba zaboraviti da je silom prilika, kroz obvezno služenje vojnog roka u JNA, 
bilo bosanskohercegovačkih Hrvata koji su ratovali protiv hrvatskih oružanih 
snaga. 


Udio bosanskohercegovačkih Srba u ratu je znatno veći od Hrvata. Težišno je 
bio na pravcu zapadna Bosna (Krajina)-zapadna Slavonija kroz pričuvni sastav 
Banjalučkog korpusa. Po mirnodopskom ustroju Banjalučki korpus je bio sastav 
drugog borbenog postroja s tek jednom združenom postrojbom “A* klasifikacije, 
329. oklopnom brigadom. Mirnodopski sastav korpusa iznosio je oko 2.070 
vojnika,“ da bi mobilizacijom narastao na oko 30.000 pripadnika ratne forma- 
cije, ne računajući partizansku diviziju s područja Slavonije." Korpus je od rujna 
1991. do lipnja 1992. ratovao na tlu Hrvatske, nadomak Novske, Pakraca, Lipika 
i Nove Gradiške.“ 


Na području istočne Hercegovine pričuvni sastav je ratovao kroz 472. motor- 
iziranu brigadu Vojnopomorske oblasti na širem području Dubrovnika i dijelom 
u pristiglim postrojbama Titogradskog korpusa JNA. Ponašanje Teritorijalne 
obrane Socijalističke Republike Bosne i Hercegovine na sadašnjoj razini spozna- 
je nije jasno. No, najmanje dvije brigade s područja Bosanske krajine, 2. pješačka 
(ili partizanska) iz Banja Luke“ i 5. partizanska “Kozarska? iz Prijedora, 
ratovale su na području Zapadne Slavonije u sastavu Banjalučkog korpusa.“ Za 
taj angažman pripadnici Teritorijalne obrane BiH primali su plaću iz proračuna 
druge države, susjedne Bosne i Hercegovine.?* Nije li onda dosljedno tvrditi da je 
BiH izvršila agresiju na Republiku Hrvatsku?** 


' Komanda 30. partizanske divizije, Str. pov. br. 651-9 od 23. 9. 1991., Zaključci mobilizacijske 
procene 5. korpusa (Izvod za 30. partd). 


2 Brojno stanje izračunato na osnovi istorodnih postrojbi 5. vojne oblasti. 


* Sumirajući borbena djelovanja u Hrvatskoj Zapovjedništvo Banjalučkog korpusa je u 
pismu svojim pripadnicima istaknulo: “Svojom osmomjesečnom borbom borci 5. korpusa su 
spasili srpski narod Zapadne Slavonije od ustaškog istrebljenja, oslobodili i zaposjeli srpske 
teritorije u ovom dijelu Hrvatske, sprečili prodor Paraginih bojovnika na teritorij Bosanske 
Krajine i stvarali uslove za dolazak mirovnih snaga OUN, što bi trebalo da znači i prestanak rata 
na ovim prostorima“ Hrvatski državni arhiv, Zbirka dokumenata o ratu u Bosni i Hercegovini, 
(dalje HDA, ZDRBiH) kutija 10.028: Komanda 5. Korpusa, Op. pov. br. 321-1 od 3. 4. 1992., 
Komandi 30. pd, Pismo borcima Banjalučkog korpusa. 


? Protuobavještajna agencija Republike Hrvatske: Komanda 2. pbr, Pov. br. 03-383/91 od 15.11. 
1991., Sprovodnica. 

23 “Zastava zemlje koje nema" Krajiški vojnik, br. 39/40, juni 1995., 38.-39. 

* Stjepan ŠIBER, Prevare, zablude, istina : ratni dnevnik 1992., Rabic, Sarajevo 2000., 15.-25. 
Šiberova knjiga je u prikazu događanja do travnja 1992. pokušaj “čišćenja" osobne prošlosti iz 
razdoblja u kojem su oružane snage u čijem je najužom vrhu bio, ratovale u Republici Hrvatskoj 
protiv naroda kojem je osobno etnički pripadao. 

25 Hasan EFENDIĆ, Ko je branio Bosnu, Udruženje građana plemićkog porijekla BiH, Sarajevo 
1998., 237. 


? Ako pristanemo na tvrdnju da je protiv Hrvatske ratovao samo srpski dio Bosne i 
Hercegovine onda se postavlja pitanje što je Bosna i Hercegovina 1991.2 

Političko vodstvo i veći dio Muslimana pokušao se distancirati od sukoba suk- 
ladno s poznatom izjavom predsjednika Predsjedništva Socijalističke Republike 
Bosne i Hercegovine Alije Izetbegovića od 6. listopada 1991. da“to nije naš rat" 
Izjava se različito tumači. Izetbegović je izriče kao predsjednik Predsjedništva 
SR BiH, ali i kao lider SDA. To je pokušaj nemiješanja u sukob koji se percipira 
ratom Hrvata i Srba. Kad taj pokušaj stavimo u stvarno stanje na terenu, u 
republiku koja je dijelom u ratu, jasno da je riječ o stranačkoj i nacionalnoj 
izjavi, jer jedino SDA i Muslimani u Bosni i Hercegovini nisu u sukobu iako 
dio Muslimana sudjeluje u ratu na obje strane, kao ročni sastav i oficirski kor u 
oružanim snagama SFRJ i kao pripadnici oružanih snaga Republike Hrvatske.?. 
Ostala dva konstitutivna naroda, hrvatski posebno, rat s pravom doživljavaju 
sudbinskim. Rat u Hrvatskoj produbio je nacionalne podjele tri temeljna naroda 
S prvih višestranačkih izbora održanih godinu dana ranije. 


Kako se postaviti prema ovoj činjenici? Je li za Republiku Hrvatsku, 
Socijalistička Republika Bosna i Hercegovina agresor? Jedan konstitutivni 
narod (Srbi) izvodi agresiju na drugu državu, drugi konstitutivni narod (Hrvati) 
sudjeluju u tom ratu u postrojbama Republike Hrvatske. Ili preciznije, sudje- 
luju u obrani od agresije, a dijelom u južnoj Hrvatskoj i zapadnoj Hercegovini, 
praktično je u obrani od pričuvnika JNA pod zapovjedništvom Užičkog korpusa, 
koji je od druge polovice rujna bio u Mostaru i Hercegovini radi koordiniranja 
djelovanja po zamisli Generalštaba oružanih snaga SFRJ.“ Njegova je zadaća, 
kako to svjedoči general Kadijević, bila presijecanje Hrvatske na pravcu Mostar 
- Split, što nije uspjelo jer je prikupljena samo jedna trećina predviđenih snaga. 
Zbog toga je zadaća promijenjena u osiguranje zračne luke Mostar i “stvaranje 
operativne osnovice za potencijalna dejstva ka Splitu u sadejstvu sa snagama 
kninske grupacije i ratne mornarice"“ Upravo je na tom području u napadima 
JNA stradalo hrvatsko selo Ravno i dio stanovništva.“ Po mišljenju Stjepana 
Kljujića “Bosna je stradala onog trenutka kada je izvršena invazija JNA na 
hrvatsko područje Ravno u Hercegovini i kada nitko u BiH nije pokazao soli- 
darnost sa stradalnicima. Smatralo se da je to hrvatsko pitanje u Bosni. Kao da 
neće i njih Milošević kasnije napasti“.** Republički teritorij Bosne i Hercegovine 

2 A. IZETBEGOVIĆ, n. dj., 95. 


28 “U vreme borbi u Sloveniji i Hrvatskoj Srbi iz BiH su se, u okviru JNA, masovno odazivali 
mobilizaciji što nije bio slučaj sa Hrvatima i muslimanima iz te Republike" piše Stanko NIŠIĆ, 
Strategija Srba, IKP “Nikola Pašić", Beograd 1995., 53; Mesud Šabanović, umirovljeni časnik 
Hrvatske vojske tvrdi da je 30 tisuća Bošnjaka sudjelovalo u Domovinskom ratu. “Trideset 
tisuća Bošnjaka borilo se u Domovinskom ratu, a poginulo ih je 1696, no sada su marginal- 
izirani i odbačeni" Globus, 23. 3. 2001., 59. 


? “U okviru stvaranja velike Srbije Crveni je na području Hercegovine rasporedio značajne 
snage Užičkog Korpusa, a naročito na području općine Mostar koja se već praktično može 
smatrati kao privremeno zaposjednuta? bila je jedna procjena Teritorijalne obrane Capljina s 
kraja 1991. Općinski štab TO Capljina od 17. 11. 1991., Zapovijest za obranu općine Capljina. 

%V, KADIJEVIĆ, n. dj., 135., 139.-140. 

% S. ČEKIĆ, n. dj., 171. 


3? Stjepan KLJUJIĆ,“Bosna i Hercegovina danas" Europa i nacionalizam, Durieux, Zagreb 2000., 
127. 

odigrao je za Hrvatsku nepovoljnu ulogu operacijske osnovice s koje je izveden 
značajan dio angažmana JNA.* Ovoj se činjenici daje mala težina, točnije, ne 
shvaća se ili ignorira.“ 

Drugi, važniji odnos, dobivamo kada BiH stavimo u korelaciju sa srp- 
skim ratnim ciljem, koji intenzivno izvodi JNA u razdoblju od rujna 1991. 
do siječnja 1992. S uspjehom tog cilja u Republici Hrvatskoj bilo je izgledno 
rješavanje i problema Bosne i Hercegovine u velikosrpskom projektu. Je li taj 
uspjeh znači drugi pad Bosne šaptom? Mišljenja sam da jest, kao i da neutral- 
nost Muslimana u srpskoj agresiji na Republiku Hrvatsku nije ravnomjerna, 
već projugoslavenska neutralnost u vrijeme kad se Jugoslavija raspadala 
po svim dijelovima. “Bosna ne može preživjeti smrt Jugoslavije? rekao je 
nakon izbora Izetbegović američkom veleposlaniku u Jugoslaviji Warrenu 
Zimmermanu, i “Ako se Jugoslavija raspadne i postane neovisna, Bosna će biti 
rastrgnuta na dijelove. Milošević i Tuđman već sada zahtijevaju odanost Srba 
i Hrvata čije obitelji već stoljećima žive u Bosni. Znam da Sjedinjene Države 
žele sačuvati Jugoslaviju, a nema boljeg razloga za to kao što je sprječavanje 
rata u Bosni“? 

U veljači 1991. pojašnjavajući medijima jedan proglas svoje stranke A. 
Izetbegović je iznio mišljenje da sudbinu Bosne i Hercegovine više određuju 
srpsko-muslimanski nego  muslimansko-hrvatski odnosi, prvenstveno 
zbog brojnosti.“ Iste godine je dr. Maid Hadžiomeragić jedan od osnivača 
SDA osvrćući se na stav Hrvata i Slovenaca da ne žele živjeti s Jugoslavijom 
zapisao: “Takvo prezirno izjašnjenje - nećemo da živimo sa Jugoslavijom - 
zvuči veoma podcjenjivački i sa nipodaštavanjem, osim što je i nezahvalnost, 
prema dosadašnjim narodima. I slovenačka i hrvatska privreda su se dobro 
nazarađivali od tih naroda. Narodi Jugoslavije nisu nikada napadali vojnički niti 
su osvojili Sloveniju ili Hrvatsku (pa njihovo okretanje uperene sablje B. Jelačića 
sada prema nama, samo je plod šovinizma i bezumlja). Srećom se nađoše 
Kninjani, pa im podgrijaše stolicu te se dečki ohladiše od te bezumne zamisli, 
a onda pomalo i Slovenci splahnuše**“ Zbog Hrvata u Bosni i Hercegovini i 
romantičkog svjetonazora o Muslimanima kao “hrvatskom cvijeću“ u Hrvatskoj, 
Socijalistička Republika Bosna i Hercegovina ne dobiva stvarnu kvalifikaciju, 
određenje agresorom na Republiku Hrvatsku, što de facto jest. 


Neuspjeh JNA u Republici Hrvatskoj, a potom i smirivanje rata povuklo je 
radikalnu izmjenu srpskih planova. Nazočnost JNA u Bosni i Hercegovini se po 


? Dobar primjer je odgovor Zvonimira Lerotića autorima otvorenog pisma predsjedniku 
Republike Hrvatske od 6. siječnja 1992. Pismo je objavljeno u Vjesniku od 14. siječnja 1992. i u 
njemu je Lerotić istakao upravo ulogu Bosne i Hercegovine u ratu protiv Hrvatske. Tekst pisma u 
Ivan LOVRENOVIĆ, Bosna, kraj stoljeća, Durieux, Zagreb 1996., 159. 


* Primjer je nekoliko Hrvata iz Bosne i Hercegovine koji su autori otvorenog pisma od 6. 
siječnja 1992., na koje je odgovorio Lerotić, i sličnog pisma od 22. siječnja 1992. ISTI, n. dj., 
157.-158., 163.-166. 


*5 Warren ZIMMERMAN, Izvori jedne katastrofe, Globus, Znanje, Zagreb 1997., 142.-143. 
% A, IZETBEGOVIĆ, n. dj., 86. 
37 Seid HADŽIOMERAGIĆ, Stranka demokratske akcije i stvarnost, Sarajevo 1991., 240. 

drugi put u kratkom razdoblju pojačala (prvi put u srpnju/kolovozu s dijelovima 
Mariborskog korpusa) izmještanjem Riječkog korpusa u istočnu Hercegovinu 
i dijela Zagrebačkog korpusa u šire područje Bihaća, a njegovih oklopno- 
mehaniziranih postrojbi u Tuzlu i Sarajevo u sastav Tuzlanskog i Sarajevskog 
korpusa na samom kraju 1991. godine. U prvim mjesecima 1992. pripremano 
je izvlačenje dijelova Zagrebačkog (odnosno Bihaćkog) i Kninskog korpusa 
na srpska etnička područja u Bosanskoj krajini po dolasku UNPROFOR-a u 
Hrvatsku. 


Ako shvatimo Bosnu i Hercegovinu kao područje koje je funkcioniralo na 
današnjoj teritorijalnoj razini a to je vrijeme od 1878. do 1918., odnosno 1922. 
i od 1945. do 1991. godine možemo zaključiti da je ona opstajala na osnovi 
posebnog statusa. Znakovito je da je taj status, odnosno jamac opstojnosti 
(nedjeljivosti) redovno izvan granica Bosne i Hercegovine. U Austro-Ugarskoj 
monarhiji bila je pod ingerencijom zajedničkih ministarstva, a u socijalističkoj 
Jugoslaviji držana je na suprotnosti između hrvatskog i srpskog pitanja kojem 
se na kraju postojanja te države aktivno pridružilo i muslimansko pitanje.“ 
Krajem osamdesetih godina “jamstvena ravnoteža“ koja je držala na okupu 
Bosnu i Hercegovinu počela se narušavati, da bi u kasno ljeto 1991., prestala 
postojati. Rubni dijelovi Bosne i Hercegovine, s dominacijom jednog konsti- 
tutivnog naroda, praktično se stapaju s dijelom Hrvatske (odnosno pobun- 
jenim područjima hrvatske Krajine). Zapadna Hercegovina s područjem Livna 
i Tomislavgrada doslovno dobiva etničku granicu prema srpskim područjima 
(izuzetak je politički nedefinirano područje Kupresa) koja će od travnja 1992. 
stvarno profunkcionirati kao crta bojišnice, odnosno crta razdvajanja. Razlog 
je jednostavan, nepostojanje centralne vlasti i potpuna etnička podjela s jakim 
kolebanjem kod Muslimana u odnosu na politiku vodstva stranke. Upravo je ta 
kolebljivost i nezauzimanje jasnog stajališta prema ratu u BiH odnosno prema 
JNA imala katastrofalne posljedice za dio muslimanske populacije, posebno u 
bosanskoj Krajini, sjeveroistočnoj i istočnoj Bosni. 

Republička crta Bosne i Hercegovine kod Hrvata na tom području postupno 
će se artikulirati u ljeto 1992. uslijed državnog priznanja Hrvatske i Bosne i 
Hercegovine. No, pozicije koje su Hrvati postigli tijekom rata sa Srbima su 
održane. Zadržan je nadzor teritorija u kojem su bili većina i koji je stavljen pod 
nadzor tijekom borbi sa Srbima. 

% “Za stvaranje antihegemonističke koalicije Tito je forsirao jačanje tzv. jugoslavenske političke 
periferije - jačanje suverenosti i autonomnosti BiH, Makedonije, Kosova, Vojvodine pa i Crne 
Gore, kako bi dostigao određenu ravnotežu i simetriju naspram Srbije, Hrvatske i Slovenije. Tražio 
je da se BiH ponaša što suverenije kao tampon republika između Srbije i Hrvatske, [...] često 
posjećujući BiH, Tito je “stalno hrabrio njezino vodstvo govoreći im “ne dajte se ni Beogradu 
ni Zagrebu". Još od sredine šezdesetih [...] BiH je i sama krenula prema emancipaciji od savezne 
administracije, i to u tri važna aspekta: proglašenje Muslimana nacijom, smanjivanje represije nad 


Hrvatima i obuzdavanje velikosrpskih snaga" Dušan BILANDŽIĆ, Hrvatska moderna povijest, 
Golden marketing, Zagreb 1999., 577.-578. 

Što je BiH potkraj 1991. i početkom 1992.? 


Rat u Hrvatskoj na kraju 1991. pretvorio se u pat poziciju. Napadna ope- 
racija oružanih snaga SFRJ nije uspjela, stala je na područjima s većinskim 
srpskim pučanstvom i djelomičnim uspjesima u istočnoj Slavoniji (Baranja i 
Vukovar) i Dalmaciji (šire područje Dubrovnika, Zadra i Šibenika). Najvažnije 
pitanje koje se tada stavlja pred JNA je njen odnos prema Bosni i Hercegovini, 
kao posljedica neuspjeha da se porazi Republika Hrvatska. Isti je pristup i od 
Alije Izetbegovića, službeno prvog čovjeka Bosne i Hercegovine. Armija se od 
strane vrhovnog političkog vodstva BiH razmatra kao samostalan čimbenik, a 
ne naoružana prethodnica velikosrpske politike. Na sastanku s rukovodstvom 
Socijalističke Republike Bosne i Hercegovine održanim 24. prosinca 1991. 
u Sarajevu, savezni sekretar za narodnu obranu SFRJ general-armije Veljko 
Kadijević zatražio je razoružavanje svih paravojnih formacija i izvršavanje obve- 
za Bosne i Hercegovine prema Armiji. Iz istog razdoblja je ocjena Saveznog 
sekretarijata za narodnu obranu o stanju u Teritorijalnoj obrani Socijalističke 
Republike Bosne i Hercegovine nakon pobjede višestranačja i podjele vlasti po 
nacionalnom principu. HDZ je ocijenjen kao eksponent politike “koja niti želi, 
niti hoće da ostane u bilo kakvoj Jugoslaviji, već isključivo u sastavu samostalne 
NDH, čime objektivno razbija BiH i ako se deklarativno izjašnjava za samostal- 
nu i suverenu BiH*““ Ponašanje SDS-a je ocjenjeno sukladno globalnim inter- 
esima srpskog naroda u Bosni i Hercegovini, da živi u jednoj državi pa je s tim 
usuglašen i njihov stav prema TO, iako stranka organizira ilegalno svoj obram- 
beni sustav. SDA je stavljena u isti koš s HDZ-om, s tim da je stav “prema JNA i 
TO [...] umjereniji u odnosu na HDZ, ali je u suštini samo profitabilan i sadržan 
u namjeri ne velikog zamjeranja, zbog činjenice većeg grupisanja JNA na pros- 
toru Republike" Zaključeno je i da se SDA ilegalno naoružava “a preko jedinica 
MUP nastoji da TO transformiše u republičku vojsku?“ Daljnjim praćenjem 
stranačkog naoružavanja JNA je u prvoj polovici ožujka zaključila da SDA preko 
Patriotske lige i Muslimanskog omladinskog saveza stvara vojnu organizaciju. 
HDZ i HSP također.“ Na prijelazu iz 1991. u 1992. Bosna i Hercegovina je zem- 
lja tri duboko podijeljena naroda s tri različita pogleda na njenu budućnost. 


Usprkos izjavama, odnosno glasnom razmišljanju hrvatskog predsjed- 
nika s kraja 1991. o podjeli Bosne i Hercegovine i sastanaka s predstavnicima 


* Vojno-sigurnosna agencija Ministarstva obrane Republike Hrvatske (dalje VSA MORH) 
Komanda 2. vojne oblasti od 21. 1. 1992., Komandi 10. korpusa, Zabeleška iz izlaganja saveznog 
sekretara za narodnu odbranu generala armije Veljka Kadijevića na sastanku sa rukovodstvom SR 
Bosne i Hercegovine, održanom u Sarajevu 24. decembra 1991. godine. 

“" VSA MORH: Komanda 2. vojne oblasti od 21. 1. 1992., Komandi 10. korpusa, Stanje i prob- 
lemi u TO SR BiH. 

“I VSA MORH: Komanda 2. vojne oblasti od 21. 1. 1992., Komandi 10. korpusa, Stanje i prob- 
lemi u TO SR BiH. 

““ VSA MORH: Komanda 2. vojne oblasti, Pov. br. 25/142-551 od 12. 3. 1992., Komandi 530 
PoB, Informacija o situaciji u BiH. Podaci o naoružavanju SDS-a nisu dati što je značilo kraj 
samoproklamirane politike ekvidistancije prema “paravojnim? skupinama jer je upravo teklo 
naoružavanje SDS-a. Komanda 2. VO, Pov. br. 16/28-3 od 2. 3. 1992., Komandi lad PVO/46. pOB, 
Predaja AP 7,62 mm. Faksimil naredbe u S. ČEKIĆ, n. dj., 366. 

HDZ-a BiH, bosanskohercegovački Hrvati su sudjelovali na referendumu za 
suverenu i neovisnu Bosnu i Hercegovinu 29. veljače i 1. ožujka 1992. Na refer- 
endum je izišlo 64,31% upisanih birača, od kojih je potvrdno glasovalo 99,44%. 
Referendum je bio jedna od osnova zbog kojeg je 6. travnja 1992. Europska 
zajednica s državama članicama priznala Socijalističku Republiku Bosnu i 
Hercegovinu kao neovisnu i suverenu državu u postojećim granicama.“ 


Politička disolucija BiH 


Ratna događanja iz 1992. imala su političku pripremu u 1991. godini. Nakon 
stranačkih razmimoilaženja s političkim partnerima bosanskohercegovački 
Srbi pokreću 24. listopada 1991. rastroj Bosne i Hercegovine osnivanjem 
Skupštine srpskog naroda u Bosni i Hercegovini.“ Na osnovi referenduma 
srpskog naroda u Bosni i Hercegovini 9. i 10. listopada 1991. verificirane 
su i 21. listopada 1991. proglašene srpske autonomne oblasti u Bosni i 
Hercegovini.“ Slijedeći korak je bila “Odluka o ustroju Srpske Republike 
Bosne i Hercegovine" od 21. prosinca 1991., koja je provedena u djelo 9. 
siječnja 1992. godine.“ Proces prestrojavanja središnjih republičkih organa 
vlasti na području Bosne i Hercegovine gdje su Srbi bili većinski ili u velikom 
postotku, na srpsku nacionalnu razinu doveden je tako do samog kraja. 
Završni dio učinit će 2. vojna oblast JNA odnosno njen sljedbenik Vojska 
Srpske Republike Bosne i Hercegovine od travnja do lipnja 1992. 


Uz Srbe pokazali su i bosanskohercegovački Hrvati potrebu za samoorga- 
niziranjem u državi koja je to svakim danom bila sve manje. Zbog toga je 18. 
studenog 1991. donesena “Odluka o uspostavi Hrvatske zajednice Herceg- 
Bosna? s kojom je odlučeno da će “Zajednica... štovati demokratski izabranu 
vlast Republike Bosne i Hercegovine dok postoji državna nezavisnost Bosne i 
Hercegovine u odnosu na bivšu ili svaku drugu Jugoslaviju“*“ Proces obram- 
bene organizacije imao je potporu iz Hrvatske prvenstveno zbog teške i 
neizvjesne situacije u kojoj se Republika Hrvatska tada nalazila, kojoj je dio 
teritorija bio zaposjednut od JNA i pobunjenih Srba. 


5 K.TRNKA, n. dj., 29. 


. * Odluka o osnivanju Skupštine srpskog naroda u Bosni i Hercegovini od 24. 10. 1991. S. 
ČEKIC n. dj., 270.-272. 


# Odluka o verifikaciji proglašenih Srpskih autonomnih oblasti u Bosni i Hercegovini od 21.11. 
1991.,S. ČEKIĆ, n. dj., 275.-276.; Istog dana Skupština srpskog naroda u BiH je priznala Republiku 
Srpsku Krajinu “kao federalnu jedinicu Jugoslavije“ Odluka Skupštine srpskog naroda u BiH o 
priznanju Republike Srpske Krajine od 21. 11. 1991.,ISTL, 277. 


“ Odluka Skupštine srpskog naroda da se pristupi formiranju Republike Srpske Bosne i 
Hercegovine od 21. 12. 1991.,S. ČEKIĆ, n. dj. 30., 278. 


“7 Odluka o uspostavi Hrvatske zajednice Herceg-Bosna od 18. 11. 1991., (pročišćeni tekst) 
Narodni list HZ Herceg-Bosna, rujan 1992., 2.-3.; S. ČEKIĆ, n. dj., 310.-311. Kao i u prethodnom 
slučaju autor dokument nekritički interpretira kao Odluku “Hrvatske demokratske zajednice 
Bosne i Hercegovine o proglašenju “Hrvatske države“ u Bosni i Hercegovini"; Odluci je navodno 
prethodio sastanak predsjednika kriznih štabova Hercegovačke i Travničke regionalne zajed- 
nice u Grudama 12. studenog 1991. godine, na kojem je zaključeno “da hrvatski narod u Bosni i 

Teritorijalni izgled Bosne i Hercegovine 


Kako uspostaviti odnos između državne suverenosti Bosne i Hercegovine 
i prava njenih naroda na samoopredjeljenje, pitanje je o kojem su rasprave 
počele 1991. godine, sredinom listopada.“ Skupština Socijalističke Republike 
Bosne i Hercegovine usvojila je 14. listopada 1991. Memorandum (pismo o 
namjerama) i Platformu o položaju BiH sa stavom “da je Bosna i Hercegovina 
demokratska suverena država i da nije spremna prihvatiti nikakvo ustavno 
rješenje buduće jugoslovenske zajednice u kojoj ne bi bile istovremeno i 
Srbija i Hrvatska“ Za Hrvate taj stav je već bio anakronizam, Jugoslavija se 
raspadala a BiH je bila Jugoslavija u malome. Muslimani za Hrvate i Srbe u 
vojnom smislu još nisu protivnici, ali ni saveznici iako je pokušan povijesni 
sporazum sa Srbima.“ Na političkoj razini međusobni odnos (protivnici) je 
bio jasniji. Takav odnos traje do travnja 1992. kada se otvara nova stranica 
bosanskohercegovačke povijesti. 


Rasprave i pregovori o budućem ustroju Bosne i Hercegovine na 
međunarodnoj razini počeli su u veljači 1992. u Lisabonu gdje je dogovoreno 
da BiH ostaje u okviru svojih granica, a da će se buduće ustrojstvo BiH zas- 
novati na nekoliko entiteta (konstitutivnih jedinica). Dogovoren je nastavak 
pregovora uz posredovanje Europske zajednice. SDA je zagovarala unitarnu 
BiH “čija je suština u postojanju jedinstvene centralne vlasti i moguće lokalne 
samouprave u konstitutivnim delovima Republike" HDZ je bila za federaliza- 
ciju BiH, a SDS za konfederalnu BiH u odnosu na Jugoslaviju.?! 


Od tada pa ubuduće Međunarodna zajednica u svom posredništvu Bosnu i 
Hercegovinu percipira kao složenu državu u priznatim državnim granicama. 
Predlagana mirovna rješenja odbacivana su nakon borbi na terenu. 


Do kolovoza 1992. neuspjeh je pretrpio plan portugalskog diplomate 
Cutillera, koji je u ime Europske zajednice predlagao konstitutivne jedinice u 
čijem bi uspostavljanju prevladavao nacionalni princip. Nakon toga je uz zvu- 
kove rata slijedio Vance-Owenov plan koji je predviđao uspostavljanje deset 


Hercegovini mora konačno povesti odlučnu, aktivnu politiku koja treba dovesti do realizacije našeg 
vjekovnog sna-zajedničke hrvatske države. Zaključci su govorili o strategiji bosanskohercegovačkih 
Hrvata koja je bila “stvaranje Suverene Hrvatske u njenim i etničkim i povijesnim (sada mogućim) 
granicama" Zaključci zajedničkog sastanka Hercegovačke regionalne zajednice i Travničke region- 
alne zajednice od 12.11. 1991.,5. ČEKIĆ, n. dj., 306.-309. Autor Zaključke interpretira kao Odluku 
“Takozvane “Hercegovačke regionalne zajednice? i takozvane “Travničke regionalne zajednice? o 
formiranju “Hrvatske države“ što je iskrivljivanje pojma. S obzirom na vrijeme nastanka knjige, 
interpretacija je odraz gledanja na nastanak Hrvarske Republike Herceg-Bosne. Uvodni dio 
odluke koji pojašanjava povijest donošenja izaziva sumnju da je možda rječ o krivotvorini. 
Prije konačnog zaključka o valjanosti bilo bi nužno konzultirati zapisnike iz Ureda predsjednika 
Republike Hrvatske oko nadnevaka koji se spominju u uvodu. 


#5 “Pregovori o teritorijalnoj razmjeni" Dani (Sarajevo), septembar/rujan 1998. (specijalno 
izdanje), 74.-82. 

*%K.TRNKA, n. dj., 27. 

** Mehmedalija BOJIĆ, Historija Bosne i Bošnjaka, TKD Šahinpašić, Sarajevo 2001., 351.-356. 

"I VSA MORH: Komanda 2. vojne oblasti, Pov. br. 25/142-551 od 12.3. 1992., Komandi 530 PoB, 
Informacija o situaciji u BiH. 

provincija “zasnovanih na geografskim, ekonomskim i drugim kriterijima, pri 
čemu nazivi provincija ne mogu upućivati na nacionalna obilježja“? Stajalište 
s kojeg polazi plan stanje je na terenu. Čini se da su Hrvati i Srbi bili zado- 
voljni prostorom koji su nadzirali. Područje srednje Bosne, u kojem su bile 
izmiješane postrojbe Operativne zone HVO Srednja Bosna i 3. korpusa ABiH 
trebalo je podjelom na provincije biti razriješeno. Uvjeren u kraj rata Glavni 
stožer HVO prvih dana siječnja poduzimao je mjere da ispuni “obaveze prois- 
tekle iz konferencije u Ženevi" te je od podređenih tražio dostavu zapisnika o 
minskim poljima i procjenu ljudstva potrebnog “za kontrolu dostignutih lin- 
ija"*? Sa svoje strane Narodna skupština Republike Srpske donijela je 17. pro- 
sinca 1992., Deklaraciju o završetku rata, u kojoj se između ostalog zaključuje 
da je “etničko-vjerski rat u bivšoj BiH za Republiku Srpsku završen i da je srp- 
ski narod odbranio svoju samostalnu i suverenu državu - Republiku Srpsku?“ 
Armija BiH je sa svoje strane podigla bojevu spremnost postrojba sugerirajući 
da “gdje god je to moguće treba ofanzivno djelovati jer svaki vojnički uspjeh je 
velik doprinos vojničkoj i političkoj pobjedi nad agresorom"? 

Nakon neuspjeha Vance-Owenovog plana slijedio je također neuspješni 
Owen-Stoltenbergov plan koji je Bosnu i Hercegovinu vidio kao uniju triju 
nacionalnih republika.“ Uključivanje Sjedinjenih Američkih Država u 
mirovne pregovore dovelo je do prekida bošnjačko-hrvatskog sukoba i potpi- 
sivanja Washingtonskog sporazuma 18. ožujka 1994.?7 


Obrambeni napori 


Vrijeme do početka rata u Bosni i Hercegovini karakteriziraju pripreme 
stranaka za rat. Intenzitet tih priprema nije jednak poglavito iz razloga što 
je početna etapa različita. Već je trka u naoružanju znakovit odraz krize i 
međunacionalnih odnosa na široj razini. Sva tri konstitutivna naroda se 
naoružavaju tajno i zasebno. Po istom se principu i ustrojavaju. Prednjačila je 
SDS koju je oružjem opskrbljivala posrbljena JNA. 


Hrvati u organizaciji HDZ također dolaze do oružja, doduše u znatno 
manjim količinama nego Srbi, no dovoljnim da se postupno umanji osjećaj 
inferiornosti nakon što je JNA razoružala republičku Teritorijalnu obranu. 


%*K.TRNKA, n. dj., 33.-34. 


* HZ H-B, GS HVO, Broj: 01-10/93 od 8. 1. 1993., Zapovjednicima OZ, Zapovjed; Glavni stožer 
HVO, Dj. br. 01-57/93 od 13. 1. 1993., OZ JI/H, Zahtjev. 


** “Donošenje Deklaracije o završetku rata ne znači da je rat završen, već izražava spremnost 
srpskog naroda“ kaže se dalje u Informaciji, “a da li će, i kada biti završen zavisi od spremnosti 
muslimansko-hrvatske koalicije a agresorske vojske države Hrvatske da se rat završi" GŠ VRS, Pov. 
Br. 17/11-75 od 23. 12. 1992., Informacija. 


5 R BiH, Zapovjedništvo 4. korpusa, Djelov. br. 02-107/93 od 6. 1. 1993., Komandama - 
Zapovjedništvima svih jedinica, Preduzimanje mjera pune borbene gotovosti, Upozorenje. 


** David OWEN, Balkanska odiseja, Hrvatska sveučilišna naklada, Zagreb 1998., 127.-270. 
5" K,TRNKA, n. dj., 33.-41. 
5 O tome opširno S. ČEKIĆ, n. dj., 168.-200. 

Kod Muslimana je stanje najnepovoljnije, zbog raskoraka između političke 
elite i naroda, iako su prvi koraci u naoružavanju učinjeni vrlo rano. Patriotska 
liga (PL) osnovana je u proljeće 1991. godine" kao stranačka paravojna pos- 
trojba.*" Potom je u sarajevskom Domu milicije 10. lipnja 1991. na sastanku 
“vodećih bošnjačkih javnih radnika iz cijele Jugoslavije," pod okriljem SDA 
osnovano [...] Vijeće nacionalne obrane muslimanskog naroda s PL kao 
vojnim krilom“ 

Na vojnom savjetovanju Patriotske lige u selu Mehurići kod Travnika 
održanom 7./8. veljače 1992. zaključeno je da se raspolaže sa 60 do 70 tisuća 
naoružanih članova.“ Koncem veljače donesena je i usvojena “Direktiva za 
odbranu suvereniteta" iz koje je razvidno da Patriotska liga razbijačkim sna- 
gama BiH drži “SDS sa jugoslovenskom armijom i ekstremno krilo HDZ". 
Po Direktivi glavna zadaća trebala je biti “zaštita muslimanskog naroda, 
očuvanje integriteta i cjelovitosti BiH, kako bi se obezbjedilo i ubuduće dalji 
zajednički život svih naroda i narodnosti na državnoj teritoriji BiH. U točci 
3. poziva se “narod Sandžaka, Kosova i Makedonije da se solidarišu sa našom 
pravednom borbom i odmah otpočnu borbena dejstva u cilju vezivanja snaga 
neprijatelja i slabljenja njegove udarne moći na prostoru BiH. Istovremeno 
uspostaviti kontakt, suradnju i koordinaciju na zajedničkim dejstvima sa 
hrvatskim narodom u BiH protiv zajedničkog neprijatelja.“ No to nije jedina 
nelogičnost Direktive iz koje je dat samo izvod, jer Sefer Halilović očito drži 
da još nije vrijeme za upoznavanje javnosti s njenim cijelim sadržajem. 

Nakon izbijanja sukoba u Sarajevu Predsjedništvo Republike Bosne i 
Hercegovine je 8. travnja proglasilo Teritorijalnu obranu svojom oružanom 
silom, na što je politički vrh bosanskohercegovačkih Hrvata oštro reagirao. 
“Odluka Predsjedništva Bosne i Hercegovine o Teritorijalnoj obrani BiH, 


% Patriotska liga je navodno osnovana 1. ožujka 1991. u Sarajevu. Prvu smotru imala je 16. lipnja 
iste godine u okolici Sokoca. Stručni leksikon osnovnih vojnih i ratnih političko-pravnih pojmova, 
Uprava za politička pitanja Armije BiH, Sarajevo 1996., 166.-167.; Po kronologiji zbornika radova 
o ratu u Hrvatskoj i BiH (iz Budimpešte 1999.) članovi vojno-političkog krila Patriotske lige su 
imali u svibnja 1991. prvi sastanak na planini Trebević. Rat u Hrvatskoj i Bosni i Hercegovini 1991- 
1995., 1999., 378. 


% R. Mahmutćehajić osporava da je “Patriotska liga [...] bila uobličena tako da bi danas neko 
mogao reći - eto, oni su prije rata napravili paravojnu organizaciju“ “Kada sam Izetbegoviću i 
Čengiću govorio da se treba pripremati za odbranu, oni su to slušali sa prezirom: zato Izetbegović 
danas ne voli govoriti o Patriotskoj ligi" Slobodna Bosna, (Sarajevo), 9. 3. 2000., 32.; Stav je nakon 
čitanja Direktive za odbranu suvereniteta Glavnog štaba Patriotske lige od 25. veljače 1992. 


neodrživ. Sefer HALILOVIĆ, Lukava strategija, “Matica Sarajevo 1997., 222.-223. 


5! Izetbegović to prešućuje, tvrdi da je riječ samo o predstavnicima iz BiH. A. IZETBEGOVIĆ, 
n.dj., 95. 


&Rat u Hrvatskoj i Bosni i Hercegovini 1991-1995.,378. 
# S. HALILOVIĆ, n. dj., 148. 


* Vremenom će ekstremno krilo HDZ-a prerasti u ustaški ili fašistički dio HDZ-a. Usp. 
S. ČEKIĆ, n. dj., 223, 344; Mustafa IMAMOVIĆ, “Agresija na Bosnu i Hercegovinu i njene 
neposredne posljedice“, Agresija na Bosnu i Hercegovinu i borba za njen opstanak 1992.-1995. 
godine, Sarajevo, 1997., 9. 


S. HALILOVIĆ, n. dj., 222.-224. 

također od 8. travnja 1992. godine u ovom trenutku je politički nepromišljena. 
To isto Predsjedništvo od početka napada na hrvatski narod je šutjelo o 
zločinima nad Hrvatima. Ono ni sada nedovoljno glasno govori o tragediji 
hrvatskih naselja i ljudi od Ravnog, Neuma, Kupresa do Mostara. Zbog toga 
Hrvatska zajednica Herceg-Bosna ne prihvaća iskompromitiranu TO kao 
svoju vojnu strukturu** Vojni dio HVO-a službeno je osnovan 8. travnja 1992. 
“kao vrhovno tijelo hrvatske obrane u Herceg-Bosni" s Glavnim stožerom na 
strategijskoj razini i općinskim stožerima HVO na lokalnoj (općinskoj) razini. 
Svi ostali vojni sastavi smatrani su nelegalnim ili neprijateljskim." 

Uz prihvaćanje TO BiH svojom oružanom silom, bosanskohercegovačko 
Predsjedništvo, odnosno njegov muslimansko - bošnjački dio pokrenuo je 
pregovore sa Štabom Vrhovne komande oružanih snaga SFRJ s namjerom 
počinjanja procesa “koji će na kraju dovesti ili do izlaska JNA iz Bosne i 
Hercegovine ili do njene radikalne transformacije, s tim da se na kraju tog 
procesa ona pretvori u bosansku armiju, odnosno, u oružane snage BiH** Ti 
pregovori su nedvojbeno na relaciji bosanskohercegovački Muslimani - Srbi 
i u njima su bosanskohercegovački Hrvati potpuno ignorirani.“ Razdoblje 
neuspješnih pregovora s JNA i Jugoslavijom završava 20. lipnja 1992. kada 
Predsjedništvo RBiH proglašava ratno stanje.“ 


Sukobi 


Sa srpskih etničkih područja, na koja je tijekom 1991. i 1992. iz Slovenije i 
Hrvatske izvučena ratna tehnika i vojska, JNA je krenula u rat za zaokruživanje 
prostora koji su Srbi doživljavali svojim. U toj prvoj etapi rata je JNA, odnosno 
od 21. svibnja Vojska Srpske Republike Bosne i Hercegovine, pokušavala 
brzim manevrom oklopnim postrojbama na ravničarskim područjima staviti 
pod nadzor sve što se bez velikog naprezanja moglo uzeti. Brzi uspjesi postig- 
nuti su u istočnoj Bosni na područjima većinski naseljenim Muslimanima. 
Na području jugozapadne Bosne osim uspjeha na Kupresu pretrpljen je dvos- 
truki neuspjeh na hrvatskim područjima oko Livna. Pretrpljen je neuspjeh i u 
pokušaju zauzimanja Sarajeva, kao i u dolini Neretve. Koncem ožujka počele 


% SVA MORH: HVO, Glavni stožer, Br. Z-01-11 od 10. 4. 1992., Svim općinskim stožerima 
HVO, Zapovijed 

# SVA MORH: HVO, Glavni stožer, Br. Z-01-11 od 10. 4. 1992., Svim općinskim stožerima 
HVO, Zapovijed; Istog su dana Krizni štabovi i općinski štabovi TO preimenovani u Općinske 
stožere HVO. SVA MORH: HVO, Glavni stožer, Br. 01-92/92 od 10. 4. 1992., Svim općinskim 
stožerima HVO, Zapovijed. 

% A, IZETBEGOVIĆ, n. dj., 115. 


% Čvrsto uporište za ovu tvrdnju imamo upravo kod Alije Izetbegovića i načina na koji je kom- 
ponirao svoju priču o Bosni i Hercegovini. On naime nema moralnih dilema oko pregovora bez 
sudjelovanja Hrvata. Dijelom zbog toga što pregovorima sa Štabom Vrhovne komande (Branko 
Kostić i Blagoje Adžić) na prvi pogled zaobilazi bosanskohercegovačke Srbe, a dijelom što je pre- 
govore između Mate Bobana i Radovana Karadžića iz svibnja 1992. u Grazu stavio mjesec dana 
ranije u 5. i 6. travanj 1992. Nakon toga on nema moralnu dilemu da 26. travnja u Makedoniji bez 
Hrvata dogovara budući status JNA. A. IZETBEGOVIĆ, n. dj, 111. 


% A. IZETBEGOVIĆ, n. dj., 115. 

su teške višemjesečne borbe za Bosansku Posavinu. Na području Bosanske 
krajine gdje nije bilo većeg borbenog otpora počela je praksa etničkog čišće- 
nja i stvaranja koncentracionih logora. Na područjima gdje oklopno-meha- 
nizirane postrojbe nisu mogle doći do izražaja, kako zbog nepodesnog terena, 
tako i zbog organiziranijeg otpora uspjesi su znatno reducirani. Iza toga do 
uspjeha se dolazilo mukotrpno, uz velik napor ljudstva i tehnike kao što je to 
bilo u Bosanskoj Posavini i Jajcu. 


Nasuprot Srbima prva faza rata kod Hrvata i Muslimana prolazi u nas- 
tojanju konsolidiranja obrane. U tom kontekstu značaj hrvatskih uspjeha 
veće je strateške težine od Armijinih iz jednostavnog razloga.“ Na njih se 
vezala Hrvatska, koja je za oba ugrožena naroda bila logistička baza i oslonac. 
Borbena djelovanja Hrvatske vojske, odnosno Zbora narodne garde u zahvatu 
sjeverne i jugoistočne granice Bosne i Hercegovine uz međusobni oslonac 
s HVO-om, značila su i izravnu potporu TO BiH, kasnije ABiH u dubini, 
jer su borbenim djelovanjima vezala dio snaga bosanskih Srba i omogućila 
logistička i humanitarna prometovanja.“ U toj prvoj etapi golog preživljavanja 
nema sukoba između HVO i TO, odnosno nema ih u značajnijem omjeru, 
tek incidenti u srednjoj Bosni u Uskoplju i Busovači. Postoje i slučajevi gdje 
Muslimani i službeno prepuštaju HVO-u organiziranje i vođenje obrambene 
politike.“ 


Borbena djelovanja u 1992. na području s većinskim i u znatnoj mjeri 
naseljenim hrvatskim pučanstvom, zapadnoj i sjeverozapadnoj Hercegovini, 
području velikih kraških polja, središnjoj Bosni, dolini Vrbasa i Posavini, 
prošla su u prvom redu u obrambenim djelovanjima hrvatskih i napadima 
srpskih snaga. Nakon višemjesečnih borbi postrojbe Vojska Republike Srpske 
(VRS) uz ojačanja iz sastava Teritorijalne obrane Republike Srpske Krajine 


7! Znakovito je da vojni publicisti iz redova ABiH pišući o prvim mjesecima rata težište stavljaju 
na obranu Sarajeva, dok borbena djelovanja na drugim područjima znatno manje analiziraju. 
Jedan od razloga je polazište da su u odnosu na ostala dva aktera “više konstituvni* a ti temelji uz 
vojsku koja u imenu ima naziv Bosne i Hercegovine povlači i nadzor nad Sarajevom kao glavnim 
gradom. Uspjesi postignuti od strane HVO-a i uloga HV u opstanku ABiH potpuno se ignoriraju. 
Usp.H. EFENDIĆ, 1998.; Jovan DIVJAK, “Prva faza rata 1992-1993: borba za opstanak i nastanak 
Armije RBiH", Rat u Hrvatskoj i Bosni i Hercegovini 1991-1995., 181.-205. 


7? Glede toga, danas je prema tome primjetna kolektivna amnezija ne samo u Bosni i Hercegovini 
nego i u Hrvatskoj. Pripadnici TO BiH, odnosno ABiH ovisno o svom angažmanu iznose tvrdnje 
da je TO BiH ili Patriotska liga u prvoj fazi rata obranila Bosnu i Hercegovinu, što je teško održiva 
konstrukcija. Naime u prvoj etapi rata, veći dio Druge (sarajevske) i dijelovi Četvrte (podgoričke) 
vojne oblasti, odnosno kasnija Vojska Srpske Republike BiH bila je vezana borbama s Hrvatskom 
vojskom i HVO-om. TO BiH je vezala za sebe cijeli Sarajevski korpus (bivši 4. korpus JNA), i 
dijelove 2. krajiškog korpusa (dijelovi bivšeg 9. i 10. korpusa JNA), dok je glavnina 1. krajiškog, 
Hercegovačkog i Semberijskog korpusa bila u borbama s HV i HVO-om. 

73 Skupština općine Mostar, Krizni štab općine, Br. 427/92 od 29. 4. 1992., Odluka. Mostarsko jutro, 
13. 9. 1992., 5.; Krizni štab općine Maglaj povjerio je 2. lipnja 1992. HVO žepče, Zavidovići, Maglaj i 
Teslić obranu općine Maglaj. Krizni štab općine Maglaj, Br. 01-98-1/92 od 2.6. 1992., Odluka. Odluka 
je stavljena izvan snage 22. ožujka 1993. Ratno predsjedništvo opštine Maglaj, Br. 01-023-108/93 od 
22.3. 1993., Odluka o prestanku važenja odluke Opštinskog kriznog štaba o odbrani opštine Maglaj 
od Srbo-četničke agresije. Prijepis i faksimili odluka u Anto MARINČIĆ, Općina Žepče ili ključ za 
funkcioniranje Federacije Bosne i Hercegovine, Ceres, Zagreb 2000., 30., 58., 218. 

uspjele su zauzeti veći dio Posavine i sačuvati za njih strateški značajnu vezu 
sa Srbijom (koridor) i zauzeti Jajce. 


Padom Jajca i Bosanske Posavine za HVO je rat s VRS doveden u pat pozi- 
ciju.“ Uz pomoć Hrvatske vojske, HVO je uspješnom obranom Livna, Šujice, 
dijela doline Vrbasa i srednje Bosne, i posebno uspješnim djelovanjem u dolini 
Neretve, gdje je stavljen pod nadzor Mostar, uglavnom došao u pat poziciju sa 
Srbima. Iza toga postoje samo pozicijske borbe, od kojih su povremeni izuzeci 
Usora i dijelovi posavske bojišnice. Napadna djelovanja na Podveležju u oper- 
aciji “Bura" s početka studenog 1992. završila su bez većih uspjeha.“ Namjera 
oslobađanja Kupresa koja je razrađivana krajem 1992. ostala je do studenog 
1994. samo nerealizirana zamisao. Nekoliko sastanaka između vodstava 
bosanskih Srba i Hrvata izvan BiH tijekom 1992., čini se da nisu urodili kon- 
kretnim učincima. Rezimirajući događanja iz 1992. godini načelnik Glavnog 
stožera HVO zaključio je da snage “HVO i pored dosta problema i poteškoća 
pod svojom kontrolom uspješno drže 70% slobodnog prostora u BiH, te da je 
Stvarajući svoje oružane snage na prostorima HZ H-B, Hrvatski narod obranio 
[...] sebe i najveći dio Muslimana". Značajka vojnog krila HVO je milicijska 
organizacija, ustrojena po općinama, nepokretna s naglašenom defanzivnom 
značajkom. Pokretnije su profesionalne postrojbe koje su bile malobrojne, i 
koje su kvalitativan pomak doživjele u 1994. grupiranjem u gardijske brigade i 
nekoliko podstožernih postrojbi razine pješačke bojne. Na koncu 1992. HVO 
je imao oko 45.000 ljudi u četiri operativne zone. Postrojbe Operativne zone 
Jugoistočna Hercegovina bile su s 95% najviše popunjene a Operativne zone 
Posavina najmanje s oko 40%. Ostale dvije operativne zone Srednja Bosna i 
Sjeverozapadna Hercegovina imale su na broju oko 60% ljudstva potrebnog 
po ustroju. U profesionalnim postrojbama HVO je imao 855 pripadnika, od 
čega 85 časnika, 91 dočasnika i 670 vojnika.7 


Najmanje razloga za zadovoljstvo imala je Armija Bosne i Hercegovine. 
Ona je na kraju 1992. godine imala pod svojim nadzorom najslabiji odnos 
između brojnog stanja i područja koje je nadzirala. Za razliku od HVO-a, 
Armija BiH je u jesen 1992. prešla na korpusnu organizaciju po uzoru na 
JNA stvarajući manevarske i postrojbe prostorne strukture. Za usporedbu 
s HVO-om 3. korpus ABiH je po izjavi svog zapovjednika krajem stude- 
nog 1992. imao “preko 40.000 naoružanih ljudi" Najveća slabost te vojske 
u odnosu na HVO bio je lošiji odnos u oruđima za potporu u odnosu na 


** Inače kod kritičara E Tuđmana riječ je o dogovorenoj razmjeni teritorija, posebno oko 
Bosanske Posavine za što se ne daju dokazi. Usp. Rat u Hrvatskoj i Bosni i Hercegovini 1991-1995., 
1999.,389.; 1. BANAC, n. dj., 145.; A. IZETBEGOVIĆ, n. dj., 131. 


5 RBiH, TG-I Konjic od 8. 11. 1992., ŠVK OS RBiH, Dnevni izvještaj. 


7 Glavni stožer HVO, Ur. broj: 01-240 od 04. 02. 1993., Vladi HZ H-B, Izvješće za period od 14. 
4.1992. do 31. 12. 1992. 


77 Glavni stožer HVO, Ur. broj: 01-240 od 04. 02. 1993., Vladi HZ H-B, Izvješće za period od 
14. 4. 1992. do 31.12. 1992. 

7 Općinski stožer - Novi Travnik, Broj: 362/92 od 26. 11. 1992., Izvješće zapovjednika Općinskog 
stožera Novi Travnik sa sastanka sa Armijom BiH Novi Travnik. 

broj pješaka.“ Usprkos brojnosti ABiH osim što je sačuvala Sarajevo, Bihać 
i Goražde, nije do kraja 1992. imala rezultata vrijednih pažnje u napad- 
nim djelovanjima. Ona na kraju godine još nije bila u pat poziciji prema 
bosanskohercegovačkim Srbima zbog nestabilne bojišnice u istočnoj Bosni. 

Sasvim je drugačiji odnos bio godinu dana kasnije nakon višemjesečnih 
sukoba s Hrvatskom vijećem obrane. Sumirajući bošnjačko-muslimanski rat 
s Hrvatima zapovjednik ABiH je u veljači 1994. rekao da je “HVO eliminisan 
sa područja Jablanice, Konjica, Fojnice, Kaknja, Zenice, Travnika i Bugojna. 
Znači, kompletna jedna pokrajina po Vens-Ovenovom planu sa centralom u 
Travniku" 


Odnos Republike Hrvatske prema obrani BiH 


Odmah po eskalaciji sukoba u BiH general zbora Martin Špegelj, kao glavni 
inspektor obrane hrvatskog Ministarstva obrane zatražio je 7. travnja 1992. od 
ministra obrane Republike Hrvatske da se s područja Operativne zone Rijeka 
ustroji skupina od oko 1200 vojnika (uglavnom Muslimana) i uputi u Bosnu i 
Hercegovinu.“ Zahtjev je prihvaćen, s tim da u početku bude skupina od 300- 
400 vojnika, koji su zadržavali sva prava vojnika Hrvatske vojske “uključujući 
i mjesečna novčana primanja“? uz obvezu skidanja oznaka Hrvatske vojske i 
drugih identifikacijskih dokumenata.“ Ministar obrane Republike Hrvatske 
tih je dana dozvolio da se “Hrvatskoj muslimanskoj stranci za potrebe obrane 
agresiji izloženog pučanstva izda određena količina obrambenih sredstava i 
strjeljiva u skladu s [...] mogućnostima? Hrvatske vojske.“ Praksa izdavanja 
naoružanja i streljiva za potrebe Muslimana, odnosno Bošnjaka od strane 
tijela Republike Hrvatske trajala je najkasnije do travnja 1993.** Koliko je 
toga stiglo na zadano odredište, zbog zaustavljanja od strane HVO-a i preus- 
mjeravanja od strane ABiH tek će trebati istražiti. Sredstva upućena 4. kor- 


7? Na samom kraju 1992. HVO je u Operativnoj zoni Srednja Bosna imao topništvo koje 
je po mjerilima JNA bilo slabije od onog koje je ustrojbeno imala jedna pješačka brigada. 
Zapovjedništvo OZ Srednja Bosna, IZM Travnik, Br. 19118/92 od 29. 12. 1992., Glavnom 
stožeru HVO, Podaci o oruđima. 

% Rasim DELIĆ, Armija ključ mira, Vojna biblioteka, Sarajevo 1994., 19. U Delićevoj knjizi iz 
2001. taj se govor stavlja u 5. ožujka 1994. a ne 26. veljače 1994. Uz to se razlikuje u pojedinim 
dijelovima i riječima. Rasim DELIĆ, Čast je braniti Bosnu, Vijeće Kongresa bošnjačkih intelektua- 
laca, Sarajevo, 2001.,251. 

#1 SVA MORH: Glavni inspektor obrane, Kl. 822, Ur. br. 512-20-92-01 od 7.4. 1992., Ministarstvu 
obrane. 


# SVA MORH: Glavni stožer HV, K1. 8/92-01/23, Ur. br. 5120-03-92-9 od 9. 4. 1992., 
Zapovjedniku OZ Rijeka. 

#3 SVA MORH: Ministarstvo obrane, Ur. br. 512-01-92-181 od 10. 4. 1992., Načelniku GS HV; 
Ministar obrane je istog dana dao nalog svom pomoćniku da se Muhamedu Zuliću, ministru u 
Vladi RH za “potrebe obrane napadnutog muslimanskog pučanstva? izda 50 automatskih pušaka 
sa streljivom. SVA MORH: Ministarstvo obrane, Ur. br. 512-01-92-182 od 10. 4. 1992., Pomoćniku 
ministra. 


% SVA MORH: RH, Ministarstvo obrane, K1. 003-05/92-01/252, Ur. br. 512-07-06/92-01/252 
od 25. 8. 1992., Tehničko - prometna uprava, Nalog; SVA MORH: RH, Ministarstvo obrane, Kl. 
003-05/92-01/252, Ur. br. 512-07-06/92-01/252 od 27. 8. 1992., Odobrenje; SVA MORH: RH, 

pusu ABiH usprkos zadržavanjima od strane HVO-a u većini su stizala na 
odredišta, bar do sredine ožujka 1993 Do sredine 1993. ABiH je po tvrdnji 
A. Izetbegovića usprkos embarga na oružje unijela u BiH 30 tisuća pušaka 
i strojnica, 20 milijuna metaka, 37 tisuća mina i 46 tisuća protutenkovskih 
raketa.“ Nedvojbeno je da je ta količina oružja došla preko Hrvatske i teritor- 
ija bosanskohercegovačkih Hrvata jer je vlast u Sarajevu s Jugoslavijom bila u 
ratu, morskih luka nije imala, a zračni promet nad BiH je rezolucijom UN-a 
bio zabranjen i prekinut.“ 


Sredinom svibnja 1992. Glavni stožer Hrvatske vojske je nakon molbe za 
pomoć koordinatora za borbena djelovanja na području Sjeverna Posavina 
dao uputu zapovjedniku Operativne grupe Istočna Posavina s molbom da mu 
se pruži sva potrebna pomoć.*“ Od strane vojnog atašea Bosne i Hercegovine 
u Hrvatskoj za pružanje pomoći na dragovoljnoj osnovi, angažiran je i general 
bojnik Hrvatske vojske Mate Šarlija - Daidža.“ Za prikupljanje pomoći i 
upućivanje ljudstva u Bosnu i Hercegovinu u Zagrebu je osnovana Logistička 
baza “Handžar divizije* Logistički centar, odnosno Glavni stožer za potporu 
bio je u Rijeci.?" 

Zbog primjedbi o nazočnosti pripadnika Hrvatske vojske u Bosni i 
Hercegovini zabranjena je 7. srpnja 1992. uporaba Hrvatske vojske izvan 
granica Republike Hrvatske “bez izričite zapovijedi Vrhovnog zapovjednika? 
Dragovoljci iz Hrvatske vojske, rodom iz Bosne i Hercegovine mogli su i dalje 


Ministarstvo obrane, K1. 003-05/92-01/252, Ur. br. 512-07-06/92-01/252 od 22. 9. 1992., SPC 
- Prečko, Nalog; SVA MORH: RH, Ministarstvo obrane, K1. 003-05/92-01/252, Ur. br. 512-07- 
06/92-01/252 od 22. 9. 1992., SPC - Prečko, Nalog; SVA MORH: RH, Ministarstvo obrane, K1. 
003-05/92-01/252, Ur. br. 512-07-06/92-01/252 od 22. 9. 1992., SPC - Prečko, Nalog; SVA MORH: 
RH, Ministarstvo obrane, K1. 003-05/92-01/252, Ur. br. 512-07-06/92-01/252 od 22. 9. 1992., SPC 
- Prečko, Nalog; SVA MORH: RH, Ministarstvo obrane, K1. 003-05/92-01/252, Ur. br. 512-07-06/ 
92-01/252 od 22. 9. 1992., SPC - Prečko, Nalog; SVA MORH: RH, Ministarstvo obrane, K1. 003-05/ 
92-01/252, Ur. br. 512-07-06/92-01/252 od 16. 10. 1992., Tehničko prometnoj upravi, Nalog; SVA 
MORH: RH, Ministarstvo obrane, Kl. 213-01/93-03/01, Ur. br. 512-08/93-01 od 26. 3. 1993., TPU 
MORH, Nalog; SVA MORH: RH, Ministarstvo obrane, K1. 213-01/93-03/01, Ur. br. 512-08/93-01 
od 30. 3. 1993., TPU MORH, Nalog. 


% A, IZETBEGOVIĆ, n. dj., 119.-120. 


** Zapovjednik Armije BiH Rasim Delić ustvrdio je 26. veljače 1994. na Tribini Vijeća bosan- 
skomuslimanskih intelektualaca da je HVO u razdoblju od studenog 1992. do svibnja 1993. u pot- 
punosti blokirao dotok materijalno-tehničkih sredstava za ABiH što je u očitoj koliziji s tvrdnjama 
predsjednika Izetbegovića. Rasim DELIĆ, Armija ključ mira, 18; Usp. A. IZETBEGOVIĆ, n. dj. 
119.-120. 


5 SVA MORH: Glavni stožer HV, KI. 8/92-01/23, Ur. br. 5120-03-92-17 od 14. 5. 1992., 
Zapovjedništvu OG “Istočna Posavina". 

# SVA MORH: R BiH, Ured Republike Bosne i Hercegovine u Republici Hrvatskoj, Br. 572/92 
od 12. 10. 1992., Ovlašćenje. 

* R BiH, Ured Republike Bosne i Hercegovine u Republici Hrvatskoj, Br. 05-674/92 od 12.11. 
1992., Naredba; Pukovnik Efendić Hasan, Logističkoj bazi “Handžar divizije? Zagreb, Upućivanje 
jedinice u Cazinsku krajinu; R BiH, ABiH, Povjereništvo GŠ OS BiH za Hrvatsku Zagreb, Br. 35/92 
od 4.9. 1992., Potvrda. 


% RBiH, Glavni štab za podršku BiH, Br. GŠ-01-18/92-RI/ST-O od 2. 10. 1992., Glavnom stožeru 
HVO. 

ići “na ratište i braniti svoje domove“! Zapovijed je imala nepovoljan odraz 
na angažman Hrvatske vojske u zahvatu državne granice, težišno u Bosanskoj 
Posavini. 


Pomaka nije bilo ni nakon potpisivanja Sporazuma o prijateljstvu i suradnji 
između Hrvatske i Bosne i Hercegovine u Zagrebu 21. srpnja 1992. Predsjednik 
Republike Hrvatske Franjo Tuđman potpisani Sporazum ocijenio je povijes- 
nim, a predsjednik Predsjedništva Bosne i Hercegovine Alija Izetbegović oci- 
jenio ga je važnim. U intervjuu koji je istog dana dao za Hrvatsku televiziju 
Izetbegović je objasnio da još nije vrijeme za vojni sporazum, koji bi srpski 
narod “sigurno shvatio kao prijetnju“ i da bi “bilo bolje ostaviti još malo pros- 
tora za djelovanje međunarodnih faktora"? 

O percepciji Muslimana prema Hrvatskoj svjedoči i posjet delegacije 
Muslimana Zapovjedništvu OZ Karlovac u kojoj su bili, pomoćnik vojnog 
atašea u Veleposlanstva BiH iz Zagreba, zapovjednik regrutno-mobilizacijskog 
centra RBiH u Hrvatskoj, časnik HV koji je radio na dobrovoljnoj osnovi za 
pomoć RBiH. Tražili su objekte blizu crte bojišnice prema Bihaću za smještaj 
postrojbe vojnih obveznika porijeklom iz Cazinske krajine. Posjet je zanimljiv 
zbog zaobilaženja strategijskih institucija RH koje su jedine mogle dati odo- 
brenje za takav angažman.“ Naposljetku je to Vojno izaslanstvo RBiH u RH 
zatražilo službeno 26. siječnja 1993. Iz zamolbe je vidljiv angažman Hrvatske 
vojske prema Bihaću, odnosno 5. korpusu Armije BiH.** Zanimljiva je i pojava 
da državna tijela R BiH za državljane BiH koji su ratovali u Oružanim snaga- 
ma Republike Bosne i Hercegovine traže priznavanje istog kao službovanja u 
oružanim snagama Republike Hrvatske.?" 


Hrvatsko-muslimanska vojna i politička suradnja 


Politička i vojna suradnja SDA /TO, odnosno ABiH/ i HDZ /HVO/ u prvim 
mjesecima rata na ovom stupnju spoznaje, čini se da je bila dosta skromna. 
Razlog je jednostavan, obje strane su bile zabavljene same sobom, ustrojavaju 
se, ratuju sa Srbima, a Hrvati neuspješno pokušavaju sa Srbima postići dogovor 
o prekidu vatre i razgraničenju, dok Muslimani pregovorima s Jugoslavijom i 
bez Hrvata pokušavaju JNA staviti pod svoj nazor. U tom razdoblju odnos 
HVO - ABiH, odnosno HDZ - SDA na taktičkoj razini, različit je, od mjesta 


*I SVA MORH: Ministarstvo obrane od 7.7. 1992., Uputa ministra obrane svim zapovjedništvima 
Hrvatske vojske. 

2 Dubravko MERLIĆ, Slika na sliku, Dual, Zagreb 1994., 37. 

* SVA MORH: Zapovjedništvo OZ Karlovac, KI. 81/93-01/01, Ur. br. 1078-16/1-93-15 od 12.1. 
1993., Glavnom stožeru HV. 

* SVA MORH: R BiH, Ured Republike Bosne i Hercegovine u Republici Hrvatskoj, Br. 05-829/ 
93 od 26. 1. 1993., Glavnom stožeru Hrvatske vojske.; “Moji zrakoplovi su preko 100 puta letjeli za 
Bihać: nekad smo to činili mimo znanja oficijelne vlasti u Hrvatskoj" Slobodna Bosna, 16. 3. 2000., 
44. 

*5 SVA MORH: RBiH, Ured Republike Bosne i Hercegovine u Republici Hrvatskoj, Br. 04-2443 
od 11.3. 1993., Glavnom stožer MORH, Zamolba za rješavanje statusa državljana RH - boraca 
Armije R BiH. 

do mjesta. Najskromnija je suradnja u mjestima gdje su Hrvati i Muslimani 
podjednako brojni i zbog toga ni jedna od strana ne može imati prevlast nad 
onim drugim. Posebno je to značajka u središnjoj Bosni. Već sredinom 1992. 
kod obje strane javljaju se slične pritužbe na račun onih drugih.** Pokušaj 
suradnje je neiskren kod obje strane, što je posljedica različitih ratnih ciljeva 
i interesa. Muslimani su se brzo postavili prema okruženju sa stavom da su 
najlegitimniji sudionik bosanskohercegovačke ratne drame, što Hrvati nisu 
prihvaćali i čemu nisu davali veću važnost. Do pokušaja suradnje između 
Hrvata i Muslimana doći će u srpnju 1992. zahvaljujući zauzimanju Republike 
Hrvatske. Republiku Hrvatsku na velika vrata u Bosnu i Hercegovinu 
“službeno“ je uvela muslimanska strana postavivši odnos koji je dugoročno 
bio u njihovu korist i koji je najviše štete nanio bosanskohercegovačkim 
Hrvatima. Dobitna formula svodila se na pritisak Hrvatske na Hrvate u 
BiH radi viših interesa (interesa jedinstvene, a stvarno nepostojeće, odnosno 
nefunkcionirajuće Bosne i Hercegovine) i izravno optuživanje Hrvatske zbog 
pojedinih postupaka bosanskohercegovačkih Hrvata. Ilustrativan primjer je 
pismo A. Izetbegovića od 5. srpnja 1992. E. Tuđmanu i Tuđmanov odgovor 
dan kasnije na to pismo.* Do 21. srpnja odnosi su dosta konfuzni. Potezi 
Hrvatske zajednice Herceg - Bosna odmah se tretiraju kao provedba politike 
iz Zagreba.*? Sporazumom od 21. srpnja 1992. pokušano je unošenje reda u 
međusobne odnose, Hrvatske i Bosne i Hercegovine, ali i stvaranja uvjeta za 
konstruktivnije odnose između Muslimana i Hrvata.!" 


U pokušaj hrvatsko-muslimanske suradnje spada i kratka epizoda s 
Hrvatskom strankom prava i njenim oružanim krilom Hrvatskim obram - 
benim snagama (HOS). Danas prevladava gledište da je HOS, kao miješana 
oružana skupina sastavljena od Hrvata i Muslimana, bio za muslimansko- 
hrvatsku suradnju.!"! Takvo gledište “prevelo? je ikonografski problematični 
i politički dvojbeni HOS iz rata u Hrvatskoj u skupinu za čijim se rasapom 
duboko žali, i kojoj je na “srcu? bila jedinstvena BiH. Pri tome se zanemaruje 
da je pogled HOS-a na Bosnu i Hercegovinu bio baštinjen na razdoblju 
Nezavisne Države Hrvatske, to jest na jedinstvenoj državnoj organiza- 
ciji Hrvatske i Bosne i Hercegovine.'“ No i HOS u cjelini nije funkcionirao 

* HZ H-B, Općinski stožer HVO Gornji Vakuf, Str. pov. br. 1-5/4-2/92 od 22. 6. 1992. 
Predsjedniku HZ H-B, Izvješće o zbivanjima na području naše općine za dan 20., 21. 6. 1992. g.; 
RBiH, Glavni štab oružanih snaga, Odsjek Visoko, Br. 01/47-1 od 31. 7. 1992., Glavnom štabu OS 
RBiH, Stanje na teritoriji Travnika, N. Travnika, Bugojna i G. Vakufa, izvještaj. Prijepis izvješća u R. 
DELIĆ, Cast je braniti Bosnu, 637.-639. 


* Dio Izetbegovićeva pisma Tuđmanu od 5. srpnja 1992. u Zdravko GAVRAN, Kako su rušili 
Tuđmana, Domovina TT, Zagreb 1992., 111.-112. 


* Prijepis odgovora dr. E Tuđmana na pismo Alije Izetbegovića u K. ROTIM, 1997., knj. I., 
315.-316.; Izvod iz pisma u Z. GAVRAN, n. dj., 115. 


* Z. GAVRAN, n.dj., 111-112. 


'% Sporazum o prijateljstvu i suradnji između Republike Bosne i Hercegovine i Republike 
Hrvatske od 21. srpnja 1992., Mostarsko jutro, 13.9. 1992., 7. 


"Rat u Hrvatskoj i Bosni i Hercegovini 1991-1995., 389. 


192 “Ne smijemo dozvoliti da se pogrešna Bobanova politika prebija preko naših leđa. Mi smo 
apsolutno za jedinstvo hrvatskog naroda i za njegovu zajedničku obranu, ali smo isto tako za 

jedinstveno na cijelom području BiH. Na području Mostara HOS je bio u 
zategnutim odnosima s HVO i blizak Armiji BiH do pogibije svog zapovjed- 
nika.! Sektor Službe državne sigurnosti Zenica koncem lipnja 1992. oci- 
jenio je HOS produženom rukom HVO-a na području Novog Travnika, koji 
je tijekom sukoba 19. lipnja 1992. bio na strani HVO-a.'"““ Do kraja 1992. 
HOS je izgubio značaj naoružanog čimbenika podijelivši se po etničkom 
principu.'% 

Nakon što je 21. srpnja 1992. potpisan Sporazum o prijateljstvu i surad- 
nji između Republike Bosne i Hercegovine i Republike Hrvatske!“* stvoreni 
su uvjeti za suradnju između HVO i ABiH. Predsjedništvo RBiH je na 
sjednici održanoj 6. kolovoza 1992. prihvatilo HVO sastavnim dijelom 
Armije RBiH, kao i druge naoružane sastave koji su bili spremni stati pod 
zajedničko zapovjedništvo.'““ Do pokušaja suradnje do jeseni 1992. ipak nije 
došlo. Problem je bila činjenica u različitom pogledu na budućnost Bosne 
i Hercegovine u odnosu na tadašnjost. O problemima rječito govori neus- 
pjeli sastanak predstavnika civilnih i vojnih predstavnika gornjovrbaske i 
lašvanske regije održan 15. kolovoza 1992. u Travniku. Dogovor nije postignut 
zbog međusobnog hrvatsko-muslimanskog optuživanja oko muslimanskog 
unitarizma i pitanja hrvatske krivice za nastalo stanje u regiji. Završavajući 
izvješće o sastanku predstavnik Općinskog stožera HVO Gornji Vakuf naveo 
je riječi predsjednika Skupštine općine Travnik “da gdje god su živjeli Srbi i 
Muslimani, nastradali su Muslimani, a gdje su živjeli Hrvati i Srbi, nastradali 
su Hrvati, ali gdje žive Hrvati i Muslimani, živi su i jedni i drugi, ali se nisu 


dogovorili! 


Na prvom zajedničkom sastanku visokih delegacija HVO, VRS i ABiH u 
Sarajevu 7. listopada 1992. načelnik Glavnog stožera HVO je zamjenika zapo- 
vjednika ŠVK ABiH upozorio “na sljedeće: 


-  dasuoni iz Predsjedništva vojnog Zapovjedništva imali neposredne 
kontakte sa HOS-om i Kraljevićem (a oni su bili u mojoj [brigadira 
Milivoja Petkovića] neposrednoj blizini) 

jedinstvo sa muslimanskim narodom. Mi od naše politike cjelovite Bosne i Hercegovine, odn. 
Hrvatske do Drine ne odustajemo. Svaka druga politika značila bi komadanje Herceg-Bosne 
i stvaranje nove srpske države s ovu stranu Drine, što bi bila propast za hrvatski muslimanski 
narod?" napisao je u jednom pismu Darku Kraljeviću predsjednik HSP-a i vrhovni zapovjednik 
HOS-a Dobroslav Paraga. HDA, ZDRBiH, k. 4379: Glavni stožer HOS-a od 21. 8. 1992., Bojniku 
Darku Kraljeviću. 


'% Zapovjedništvo Ratnog stožera HOS-a za Hercegovinu od 28. 5. 1992., Obavijest. 
14 Centar službi bezbjednosti, Sektor SDB Zenica od 27. 6. 1992., Službena zabilješka. 


"5 RBiH, ABiH, Zapovjedništvo 4. korpusa, Str. pov. br. 01-262/92 od 29. 12. 1992., Logistici 4. 
korpusa, Organizacija jedinica ABiH i MUP-a u rejonu Blagaj. 

"%&K.ROTIM,n. dj., knjiga 1,316.-317. 

1 RBiH, Ministarstvo obrane, Br. 01-110/92 od 9. 8. 1992., Glavnom stožeru HVO. 

'%% Općinski stožer HVO Gornji Vakuf, Kraći osvrt na sastanak u Travniku održan 15. 08. 1992. 
god. 

-  dasuuputili 12 časnika da se priključe HOS-u a nisu našli za potrebno 
da ih upute meni. 


- < daimaju svakodnevne kontakte sa gosp. [Arifom] Pašalićem koji je od 
mene udaljen svega 300 metara, da su imali želju stupili bi u kontakt i 
sa mnom [brigadirom Milivojem Petkovićem|. 


- < da su nas čak smatrali paravojnom formacijom iako smo nastali prije 
Armije BiH. 


- < dasu nas do sad mogli pomenuti bar preko sredstava priopćavanja. 


- < danam uzimaju Muslimane iz postrojbi i sa položaja te formiraju neke 
svoje brigade“! 


Predsjednici Republike Hrvatske i Bosne i Hercegovine imali su 1. studenog 
1992. u Zagrebu susret o dogovoru i suradnji. Primjer te suradnje trebalo je biti 
Zajedničko zapovjedništvo na čelu s pukovnikom Jaganjcem!!“ i generalom 
Praljkom, koje nije bilo prihvaćeno, u prvom redu s bošnjačko-muslimanske 
strane.''! Problem je i kako nazvati ovo Zajedničko zapovjedništvo HVO i ABiH 
ili HV, HVO i ABiH zbog statusa generala Praljka koji je tada bio pomoćnik 
ministra obrane Republike Hrvatske.!! 


Dvovlašće 


Velik kamen spoticanja u međusobnim odnosima HVO i ABiH, odnosno 
HDZ i SDA, jest postojanje dviju paralelnih, kako političkih, tako i vojnih 
struktura u miješanim područjima, središnjem dijelu Bosne i sjeverozapadnoj 
Hercegovini. Odraz su dubokog međusobnog nepovjerenja i različitog pogleda 
na budućnost Bosne i Hercegovine. Ilustriraju to rečenice jednog od članova rat- 
nog predsjedništva SO Novi Travnik: “Fundamentalni problem Novog Travnika 
je dvije vlasti, HVO i naša, ko biva, regularna. Dolazi do kolizija i sukoba. I dalje 
će se to dešavati. Predsjedniku vlade ne daju bez iskaznice ući u Općinu. Bolje 
je podijeliti se. Opet ćemo se tući. Bilo je raznih ponuda, da Muslimani i Hrvati 
formiraju svoju vladu. Mi smo pokušavali da paritetno damo iz svake nacije 
po isti broj ljudi u vladi*''* Problem je opći, javlja se od početka travnja 1992. i 


!% HVO, Glavni stožer, Br. 01-2331/92 od 12. 10. 1992., Predsjedniku HZ H-B, Izvješće o razgov- 
orima u Sarajevu. Doduše nekoliko poziva HVO-u iz Sarajeva u Stjepan ŠIBER, Prevare, zablude, 
istina: ratni dnevnik 1992., Rabic, Sarajevo 2000. Do sada nisam pronašao nikakve naznake da je 
bilo koje od tih pisama primljeno u Glavnom stožeru HVO-a što nije znak da nisu stigla u Mostar 
ili Grude. 

1% Predsjedništvo R BiH, Kabinet predsjednika od 4. 11. 1992., Jasminu Jaganjcu. 


"Jaganjac i Praljak su u nekom zajedničkom stožeru koji treba biti umjesto Vrhovne komande 
u Sarajevu. Šta li će sve ovaj rat donijeti?! Koga slušati? Divjak i Karić su zbunjeni“ zapisao je 
svoje dileme časnik ABiH Mirsad Ćatić u osobni dnevnik 13. studenog 1992. Mirsad ĆATIĆ 
ČUPERAK, Sjena nad Igmanom: ratni dnevnik, 1992.-1996., DALSA Bosna, Sarajevo, 2000., 235. 

"2 TG Konjic od 4. 11. 1992., GŠ VK OS RBiH, Vanredan izvještaj. 

"5 Općinski stožer - Novi Travnik, Broj: 362/92 od 26. 11. 1992., Izvješće zapovjednika 
Općinskog stožera Novi Travnik sa sastanka sa Armijom BiH Novi Travnik. 

ostat će neriješen tijekom čitavog rata. Posebno je bio izražen u srednjoj Bosni, 
području na kojem je rat bio najintenzivniji. Raščlanjujući uzroke sukoba u 
Prozoru, zapovjednik Operativne zone Sjeverozapadna Hercegovina s pravom 
je zaključio da je jedini preventivan lijek za izbjegavanje takvih sukoba zabrana 
postojanja “dva zapovjedništva, dvije vojske, dvije logistike i sl''“ Slično je 
zaključio i zapovjednik 17. krajiške brigade ABiH ocijenivši da je jedan od prob- 


cx 


lema neuspješne obrane Jajca bio i taj “što jedan grad brane dvije komande*!"5 


Svakako je najpoznatiji pokušaj razrješavanja dvovlašća poznata zapovijed 
ministra obrane Republike Bosne i Hercegovine od 16. siječnja 1993. Navedena 
zapovijed ima 9 točki a pred širom javnošću se barata samo s onom pod red- 
nim brojem 2. po kojoj su sve postrojbe ABiH koje se nalaze u provincijama 
3,8 i 10 podređuju Glavnom stožeru Hrvatskog vijeća obrane. Po prvoj točci 
Zapovijedi “Sve postrojbe Hrvatskog vijeća obrane, koje se u ovom trenutku 
nalaze na prostorima provincija 1,5, 9 koje su ženevskim dogovorom proglašene 
Muslimanskim provincijama potčinjavaju se Glavnom štabu Armije Bosne i 


Hercegovine"! 


S vojne točke gledišta zapovijedi se ne može ništa prebaciti. Ona je bila 
neuspjeli pokušaj definiranja područja odgovornosti i nadležnosti nakon koje su 
obje strane trebale imati jasniju sliku svog položaja u vremenu, prostoru i što je 
najvažnije ciljevima. No, čini se da je upravo to bio problem zašto je odbačena od 
jedne strane i zašto se na nju reagiralo politički, ali s naglaskom na vojnoj kom- 
ponenti. Nakon toga slijedi razdoblje međusobnog nepovjerenja i optuživanja 
na obrambenom polju čiju suštinu izražava prepiska ministra obrane RBiH 
(Hrvat) i načelnika Štaba Vrhovne komande OS RBiH (Musliman).!!7 


Stalni izvor nesuglasica između HVO i TO odnosno ABiH bio je upravo 
časnički kadar, od kojeg je dio imao za sobom borbeno djelovanje u Hrvatskoj 
protiv hrvatskog naroda. U HVO je dio časničkog kadra također imao iskustva 
iz rata u Hrvatskoj, naravno na drugoj strani. Obje ove skupine bile su, što ne 
treba čuditi, podozrive jedna prema drugoj, s tim da bivši oficirski kadar JNA 
nije svugdje blagonaklono gledan ni kod Muslimana-Bošnjaka.''* Ne treba 


"“ Zapovjedništvo OZ SZ/ Hercegovina, Broj: 135/92 od 10. 11. 1992., GS HVO HZ HB, Izvješće 
po zapovijedi br. 01-2437/92. GS HVO-a. 


15 “Krajišnici brane Jajce" Bošnjak, 4. 4. 1995. Feljton o 17. viteškoj krajiškoj brigadi (2). 
16 RBiH, Ministarstvo obrane, Broj: 01/93 od 16. 1. 1993., GS HVO, Zapovijed. 


"7 Glavni stožer HVO, Dj. br. 01-193 od 30. 1. 1993., NŠVK OS R BiH, Odgovor na akt Str. pov. 
br. 106-1 od 26. 01. 1993. i zahtjev za prestanak sukoba; Glavni stožer HVO, Dj. br. 01-238 od 4. 2. 
1993., Štabu A BiH, Prestanak svih djelovanja. Dokument nosi pogrešan nadnevak od 4. siječnja 
1993.; Glavni stožer HVO, Dj. br. 01-259 od 9. 2. 1993., Štabu vrhovne komande OS R BiH; RBiH, 
Štab Vrhovne komande OS RBiH, Br. 001/167-22 od 9. 3. 1993., Ministru obrane R BiH; RBiH, 
Ministarstvo obrane, Br. 01-05/93 od 10. 3. 1993., Glavnom štabu ABiH; RBiH, Štab Vrhovne 
komande OS RBiH, Br. 001-167-138 od 11. 4. 1993., Ministru obrane RBiH. Primjerak pisma 
upućen je i načelniku Glavnog stožera Hrvatske vojske. Prijepis pisma u S. HALILOVIĆ, n. dj., 257; 
RBiH, Ministarstvo obrane, Br. 01-RI-11/93 od 14. 4. 1993., Štabu Vrhovne komande OS RBiH. 


"* HDA, ZDRBiH, k. 9987: Zapovjedništvo 4. korpusa, Dj. br. 02-1465-1/93 od 21. 3. 1993., 
Odjeljenju za prostorne strukture ŠVK OS R BiH, Analiza iskustava iz b/d jedinica prostornih 
struktura. 

zaboraviti da je kod takvog tipa ljudi bila jaka potreba dokazivanja “pravovjer- 
nosti“ pa nije bio rijedak slučaj da se deklarirani nadnacionalni Jugoslaven (uz to 
redovno i ateist) pretvori u radikalnog nacionalistu ili revnog ali novopečenog 
vjernika.!!? 


Nakon tog sukoba počele su rasti tenzije unutar HVO-a koji je jedini imao 
izvjesnu multietičnost u svojim postrojbama, iako mu se ta činjenica lošom 
konstrukcijom negira." Višenacionalne postrojbe na području BiH u većoj 
mjeri postojale su samo u HVO-u i to prvenstveno u operativnim zonama 
Jugoistočna Hercegovina i Bosanska Posavina. U Operativnoj zoni Srednja 
Bosna nije ih bilo a u Sjeverozapadnoj Hercegovini značajniji postotak je bio u 
brigadama “Petar Krešimir IV? iz Livna i “Rama? iz Prozora.'"' Da su takve pos- 
trojbe zbog miješanog sastava mogle doći u nezavidan položaj govori odgovor 
Zapovjedništva 42. brdske brigade ABiH sredinom travnja 1993. na ultimativnu 
zapovijed 1. brigade HVO, između ostalog i s rečenicom: “Napominjem, a Vi to 
dobro znate da se jedan veliki broj vojnika iz redova Muslimana nalazi u Vašim 
postrojbama, a oni su Muslimani i pripadaju ovome narodu, pa ne bi bilo dobro 
da se naruši određena organizacija i formacija Vaših postrojbi“!** Nakon 30. 
lipnja 1993. kada je izdajom od strane veće skupine Muslimana vojnika HVO-a, 
došlo do pada vojarne Sjeverni logor u Mostaru i rasapa 2. brigade HVO, počeo 
je ubrzani proces razoružavanja nepouzdanih vojnika? koji je dovršen tek kra- 
jem 1993. osim na području Zbornog područja Orašje.!*“ 


S druge strane izvjesna multietičnost je postojala (na strategijskoj razini) 
u Štabu Vrhovne komande ABiH. No ona je bila formalna u svrhu stvar- 
anja privida multietične opcije, čiji je najbolji primjer general Jovan Divjak.!? 


bila česta kod svih ratujućih strana. 


12 Za 18. prosinac 1992. godine u zborniku radova iz Budimpešte možemo pročitati da “HVO 
preuzima svu vlast na području koje kontrolira: raspušta legalne općinske skupštine, smjenjuje 
gradonačelnike i članove lokalnih uprava koji se protive konfrontaciji s Bošnjacima, te razoružava 
preostale vojnike Bošnjake (osim u Posavini). HVO i ARBiH uglavnom su nacionalno homogeni i 
snažno politički suprostavljeni“ Rat u Hrvatskoj i Bosni i Hercegovini 1991-1995., 1999., 391. 


121 Početkom lipnja 1993. brigada “Rama* imala je u svom sastavu 471 Muslimana ili 23,3 
posto vojnika u brigadi. Brigada “Petar Krešimir IV? imala je 767 Muslimana odnosno 24,85 
posto od broja vojnika, dok je brigada “Kralj Tomislav" iz Tomislavgrada, Kupresa i Posušja 
imala u svom sastavu 296 ili 9,69 posto Muslimana. HDA, ZDRBiH, k. 4474: Zapovjednišvo OZ 
S/Z H, Br. 01-5-260/93 od 8. 6. 1993., Odjelu obrane HZ HB, Izvješće o popuni brigada. 


'?2? Komanda 42. brdske brigade (“Bregava"), Br. 01-1024/93 od 18. 4. 1993., Zapovjedništvu 
brigade HVO “Knez Domagoj" 

3 GS HVO, Broj: 02-2/1-01-1245/93 od 30. 6. 1993., Odjelu obrane, Izvješće. 

14 Operativna zona “Bosanska Posavina? Br. 01-01/93-1434/2 od 19. 4. 1993., Načelniku GS 
HVO, Procjena. 


15 “U maju mjesecu podnio sam Vam ostavku zato što je u gradu Sarajevu bilo više nasil- 
nih kriminalnih ponašanja prema građanima grada Sarajeva. Tom prilikom banditska grupa 
Topalović Mušana - Cace u ulici Maršala Tita teško je ranila mog sina Želimira. Na vaš zahtjev 
da razmislim i sagledam što bi to značilo za interes Bosne i Hercegovine, mislio sam da 
ozbiljno mislite da Vam trebam kao treći član konstitutivnog naroda u Štabu TO RBiH. Samo 

Multietičnost ABiH naglo je porasla u jesen 1993. udarom na HVO postrojbe u 
pojasu nadležnosti 1. i 2. korpusa ABiH i njihovo prevođenje u ABiH.'* 


Posljedice etničkog čišćenja 

Veliki problem muslimansko-hrvatskih odnosa izazvala je treća, srpska 
strana, svojim osvajačkim pohodima i etničkim čišćenjem. Ogromne mase 
prognanika i izbjeglica slijevale su se s područja pod nadzorom VRS na mus- 
limansko-hrvatska područja. Dio ih je otišao u Hrvatsku i dalje u inozem- 
stvo, dok je za oružje sposobna populacija muškaraca uglavnom ostala. 
Na taj način narušena je etnička struktura što je naročito na miješanim 
područjima srednje Bosne dovelo do novog odnosa snaga između Hrvata 
i Muslimana. Većina prognanika dolazila je iz ruralnih sredina u urbane 
donoseći drugačiji mentalitet. Gradovi u etnički miješanim područjima 
imali su iskustvo multikulturalnosti što sa selima u principu nije bio slučaj. 
Promjenu etničke strukture koja je pojačala muslimansku poziciju, HVO je 
bio svjestan, pa je prema politički nedefiniranoj budućnosti karakterističan 
stav HVO Gornji Vakuf, koji je u jednom izvješću iz sredine lipnja 1992., 
nakon drugog sukoba s ABiH u nepuna dva mjeseca pisao “da na našem 
području ima oko 12.000 izbjeglica iz Donjeg Vakufa (a sve musliman- 
ske narodnosti) sa velikim brojem vojnih obveznika, pa ukoliko se još 
naoružaju, onda ne da prijeti opasnost samo našoj općini, nego i susjednim 
(Bugojno, Novi Travnik, Travnik), a naš je zaključak da smo im mi prvi 
neprijatelji pa tek onda četnici"!'*“ Nakon lokalnih muslimansko-hrvatskih 
sukoba jedan od prvih hrvatskih zahtjeva bio je onaj za povlačenje stranaca 
s općinskih područja.!* 


Sukob “prirodnih saveznika? 


Muslimansko-hrvatski sukob koji je obilježio 1993. godinu imao je pred- 
igru, koja datira od prvih dana rata u Bosni i Hercegovini. “U SJB [Stanica 
javne sigurnosti] Bugojno ratnoj miliciji podeljena municija ali samo pripad - 
nicima muslimanske nacionalnosti sa napomenom da se sakrije od pripadnika 


iz tih razloga vjerovanja u vaše iskrene namjere, povukao sam ostavku" pisao je Jovan Divjak 
zamjenik načelnika SVK OS RBiH predsjedniku Izetbegoviću kao i da “za trinaest mjeseci rata 
nikada nisam tretiran kao zamjenik, već kao “treći. To potkrepljujem činjenicom da nikada 
nisam bio uključen u planiranje i organizovanje operacija, borbi i bojeva Armije Republike 
Bosne i Hercegovine". Divjak Jovan, zamjenik NSVK OS RBiH, 02/688-1 od 27. 5. 1993., VK 
OS RBiH Aliji Izetbegoviću, Ostavka na dužnost zamjenika NŠ VK OS. Prijepis ostavke u A. 
IZETBEGOVIĆ, n. dj., 401.-404. 

16 Riječ je o brigadama “Kralj Tvrtko? iz Sarajeva i “Zrinski? iz Tuzle. 

17 HZ H-B, Općinski stožer HVO Gornji Vakuf, Str. pov. br. 1-5/4-2/92 od 22. 6. 1992. 
Predsjedniku HZ H-B, Izvješće o zbivanjima na području naše općine za dan 20., 21. 6. 1992. g. 

18 Nakon sukoba iz siječnja 1993. u Gornjem Vakufu, ABiH je ispunila zahtjev HVO da s tog 
područja izmjesti 305. brdsku brigadu ustrojenu od muslimanskih prognanika iz Jajca. U brošuri 
o ratnom putu brigade to se tretira kao “potvrda da su se jajački borci dokazali kao pravi branioci 


Bosne i Hercegovine" a ne kao čimbenik koji je narušio sigurnosnu ravnotežu. Ratni put 305. brd- 
ske brigade, Zenica 1994., 10. 

hrvatske nacionalnosti. U Gornjem Vakufu zategnuti odnosi između Hrvata 
i Muslimana“ Iako ove dvije rečenice na prvi pogled oslikavaju stanje s kraja 
1992. ili početka 1993. godine one su napisane znatno ranije, 2. travnja 1992. 
u redovnom dnevnom izvješću u ovom slučaju “nepristranog“ Zapovjedništva 
30. partizanske divizije JNA, koja je neposredno pred izbijanje rata u BiH imala 
zonu odgovornosti od Kupreške visoravni, preko doline rijeke Vrbasa do pri- 
jevoja Komar sa zaleđem u širem području Janja.!'? 


Nepovjerljivi međusobni odnosi koji su zabilježeni od strane 
vojnoobavještajnih organa 30. partizanske divizije JNA bili su gotovo pravilo 
u svim sredinama gdje je bio približan postotak dvaju ili više naroda, odnosno 
gdje broj jednih nije bio dovoljno velik za prevagu nad drugima. Na takvim 
područjima nije se ni jedna strana mogla uvjerljivo nametnuti onoj drugoj. 
Glede toga možemo konstatirati da su u principu u BiH postojala upravo 
takva po nacionalnom sastavu ujednačena područja i čista etnička odnosno 
područja u kojima je jedan od “temeljnih? naroda imao iznimno izraženu 
prevagu. Svi sukobi iz 1992. koji prethode otvorenom ratu dogodili su se na 
takvim područjima, preciznije području srednje Bosne. Od ovog “pravila? 
odudara samo sukob u Sarajevu u naselju Stup, koje je bilo mala hrvatska oaza 
u području naseljenom pretežno Muslimanima. 


I Hrvati i Muslimani bili su na sličan način “taoci? srednje Bosne. Ni 
jednoj strani nije uspijevalo izboriti apsolutnu prevlast na kompaktnom 
području što je postupno iz konstantne netrpeljivosti preraslo u otvoreni 
rat koji se odrazio na druga područja u najmanje dva vida. S jedne strane 
to je bilo područje s kojeg se proširio sukob na ostala miješana područja, a 
s druge značilo je dovođenje u pitanje prohodnosti prometnica i prometa, 
kako humanitarnog tako i vojnog. Nakon borbi za njih stvoreno je više 
etnički čistih enklava, često manja u većoj. U takvim trenutcima profitirala 
je isključivo treća strana. 


Početkom svibnja izbio je i u Busovači sukob,!* koji se ponovio slijedećeg 
mjeseca.“ U Novom Travniku izbio je u poslijepodnevnim satima 19. lip- 
nja sukob “između jedinica štaba TO, s jedne i jedinica HVO i HOS-a s druge 


> 


strane*!* Međunacionalnih napetosti bilo je i u Konjicu,'* da bi početkom 


“U SJB (Stanica javne sigurnosti, 0.a.) Bugojno ratnoj miliciji podeljena municija ali samo 


pripadnicima muslimanske nacionalnosti sa napomenom da se sakrije od pripadnika Hrvatske 
nacionalnosti. U Gornjem Vakufu zategnuti odnosi između Hrvata i Muslimana" napisano je u 
dnevnom izvješću JNA iz prvih dana travnja. Komanda 30. partd, St. pov. br. 174-66 od 2. 4. 1992., 
Komandi 5. korpusa, Redovni borbeni izveštaj. 


19 Nešto o karakteru tog sukoba može se zaključiti iz Zapovijedi HVO Busovača Broj: 62/92 od 
10.05. 1992. objavljenoj kod H. EFENDIĆ, n. dj., 196.-198. 


'31 Do sukoba je došlo 13. 6. 1992., navodno nakon upada postrojbi TO u srpska sela Katići i 
Predjele čiji su stanovnici srpske nacionalnosti izrazili lojalnost HVO i predali oružje dobiveno 
od JNA. U pokušaju HVO da zaštiti te Srbe došlo je do sukoba u kojem je bilo mrtvih i ranjenih 
na obje strane. Ratni zločini muslimanskih vojnih postrojbi nad Hrvatima Bosne i Hercegovine, 
Sarajevo 1997., 20. 


132 Centar za obavještavanje Novi Travnik od 20. 6. 1992., Izvještaj o dežurstvu u Centru OIO 
19/ 20. 06. 1992. god.; “Povod za sukob je bio pokušaj HVO-a da ovlada svim institucijama i 

kolovoza izbio sukob u Kiseljaku. Ipak u toj prvoj fazi muslimansko hrvatske 
netrpeljivosti posebno mjesto zauzima 17. kolovoza 1992. kada su postrojbe 
TO BiH upale u hrvatsko naselje Stup u Sarajevu. Taj incident razlikuje se od 
prijašnjih sukoba koji su lokalne razine, zbog posljedica koje je pretrpjela sara- 
jevska hrvatska zajednica i povlači opravdano pitanje s koje je razine izazvan.!* 


Široj javnosti poznata kronologija sukoba između HVO-ABiH počinje sa 
sukobom u Prozoru. Sukobu su prethodile narasle tenzije kroz veći dio listopada 
između HVO i TO BiH, poglavito u srednjoj Bosni i Travniku. Temperaturu je 
diglo TV Sarajevo kada “u emisiji Dokumenti objavljuje informaciju i prikazuje 
navodni masakr nad pripadnicima TO u selu Lješće a slike se stvarno odnose 
na pripadnike postrojbi HVO Travnik. Masakr se dogodio 15. 05. 1992. godine 
na Vlašiću kojom prilikom su zvjerski mučeni i ubijeni od strane četnika" pri- 
padnici HVO. Potom slijedi pucnjava i oružani napad u selu Rastovci, općina 
Novi Travnik “na časnika stožera Srednja Bosna [...] i njegove suputnike" U 
selu Karaula pripadnici A BiH pucali su i na vozilo zapovjednika HVO Jajce.'# 
Verbalni sukob između HVO i ABiH oko benzinske crpke u Novom Travniku, 
zbog koje je lokalni zapovjednik ABiH navodno izjavio “Benzinska ili rat*'** pret- 
hodi ubojstvu zapovjednika Travničke brigade na prometnici Travnik-Vitez za 
što je HVO optužio pripadnike 7. muslimanske brigade. '?7 


Pogoršanje sigurnosnog stanja u Operativnoj zoni Srednja Bosna redovno se 
preko Gornjeg Vakufa!** odražavalo na rubnim područjima Operativne zone 
Sjeverozapadna Hercegovina pa je 21. listopada 1992., GS HVO izvješten da 
je u “Gornjem Vakufu i Prozoru stanje napeto i svakog momenta može doći 
do sukoba. [...] u svezi sa novonastalom situacijom u dijelu operativne zone 


značajnijim objektima u gradu s ciljem realizacije ideje Herceg-Bosne i na ovom području? ocijen- 
jeno je u Službenoj zabilješci Centra službi bezbjednosti, Sektor SDB Zenica od 27. VI. 1992. 

!33 Hrvatsko vijeće obrane, Općina Konjic, Br. 02-938/92 od 4. 7. 1992., HZ H-B, Izvješće; 
Hrvatsko vijeće obrane, Br. 03-24/92 od 11.7. 1992., Priopćenje za javnost; Hrvatsko vijeće obrane, 
Br. 03-25/92 od 12. 7. 1992., HZ H-B, Pogoršanje odnosa između HVO i TO općine Konjic. 


134 12 Odjela obrane HVO za incident je optužen osobno načelnik GŠ OSRBiH. HZ H-B, HVO, 
Odjel Obrane, Dj. br. 03-34/92 od 3. 9. 1992. Zapovjedniku Armije BiH; HVO, Odjel obrane, Br. 
03-50/92 od 11.9. 1992., Glavnom stožeru Oružanih snaga BiH, Prosvjed. 


'55 Zapovjedništvo OZ Srednja Bosna od 15. 10. 1992., Vrhovnom zapovjedništvu ABiH. 


'56 HVO, Komisija za praćenje stanja na području općine Novi Travnik, Br. 1215/92 od 06. 11. 
1992., Izvješće o radu Komisije. 


57 Ratni zločini muslimanskih vojnih postrojbi nad Hrvatima u središnjem dijelu Bosne i 
Hercegovine, Sarajevo, 1996., str. 13.; Glasnik HVO, br. 2, 13. 


3 U vojnoteritorijalnom ustroju ABiH Gornji Vakuf kao i Bugojno bio je u sastavu 3. kor- 
pusa, dok su ova mjesta u sustavu HVO-a bila u sastavu OZ Sjeverozapadna Hercegovina. U 
međusobnim sukobima 3. korpus je imao znatnu prednost jer je preko postrojbi ABiH iz Gornjeg 
Vakufa imao vezu s postrojbama ABiH u Prozoru i djelovao na zaleđe OZ Srednja Bosna i preki- 
dao joj vezu sa OZ SZH. Takva uloga postrojbi G. Vakufa nije slučajna jer su za razliku od ABiH 
Bugojna, (koje su zajedno s postrojbama HVO Bugojna bila ukliještena između postrojbi VRS-a s 
Kupresa i Donjeg Vakufa), imale bolju vezu sa zaleđem i taktički povoljniji postav. Kada je koncem 
godine na gornjovakufskom područje locirana 305. brdska brigada, sastavljena od Muslimana iz 
Jajca tenzije su dodatno porasle, pa ne treba čuditi da je upravo na tom području sredinom siječnja 
1993. počeo rat između HVO i ABiH. 

poduzete su sve mjere sigurnosti da bi se spriječili sukobi snaga HVO i OS BiH 


a posebno u G. Vakufu i Prozoru*'* Do sukoba je ipak došlo 23. listopada i 
završen je potpunim porazom lokalnih postrojbi ABiH. 


Taj se sukob redovno drži početkom muslimansko-hrvatskih sukoba, za 
što se optužuje Hrvatska vojska i HVO. No narušeno sigurnosno stanje i 
sumnjičavost između Hrvata i Muslimana datira još od jeseni 1991.'“ Postoji 
uvjerljiv dokaz da sukob nije iniciran sa strategijske (politički i vojni vrh) i 
operativne (zapovjedništvo operativne zone) razine HVO-a. Naime početkom 
listopada 1992. HVO i Južno vojište Hrvatske vojske počeli su pripreme za 
zauzimanje Podveležja. Za taj pothvat je načelnik Glavnog stožera HVO 18. 
listopada 1992. zapovjedio Operativnoj zoni Sjeverozapadna Hercegovina da 
u sastav Operativne zone Jugoistočna Hercegovina uputi tri haubice 122 mm 
što je značajno smanjilo vatrenu moć operativne zone.'“' Otvarati novi sukob u 
tijeku priprema za napadna djelovanja na području Hercegovine u proturječju 
je s logikom uopće, a vojnom posebno. Na sastanku predstavnika HVO i ABiH 
održanom 6. studenog 1992. u Jablanici predstavnici ABiH pristali su na zahtjev 
HVO-a za smjenom svog zapovjednika Općinskog štaba obrane Prozor“, što je 
činjenica koja u razmatranju sukoba nije nevažna.!'# 


U stvaranju slike o muslimansko-hrvatskim sukobima i ulozi Hrvatske vojske 
Prozor je zasigurno temeljni kamen.'“* Danas muslimansko-bošnjačka histori- 
ografija čvrsto drži neodrživo stajalište daje “Republika Hrvatska izvršila agresiju 
na republiku Bosnu i Hercegovinu, napadom na Prozor i Novi Travnik" te da je u 
napadu na Prozor sudjelovala “113. splitska i dio 114. šibenske brigade Hrvatske 
vojske. Istovremeno, u napadu na Novi Travnik učestvovao je drugi dio 114. 
šibenske i 123. varaždinska brigada Hrvatske vojske"'* Bit tog stajališta imamo 
u rečenicama u redovima Bošnjaka Muslimana uglednog pravnog povjesničara 
iz 1997. a koje glase: “Agresija na Bosnu i Hercegovinu je organizirano i plan- 
ski pripremljena i izvedena u proljeće 1992. od strane Srbije i Crne Gore (tzv. 
Jugoslavije), uz vrlo aktivnu pomoć bosanskih i hercegovačkih četnika. Njima se 
krajem 1992. i početkom 1993. kao agresor pridružila i Hrvatska uz oslonac na 


!% Brigada “Kralj Tomislav" za OZ S-ZH, Str. pov. br. 47/92 od 21.10. 1992., HZ HB GS HVO, 
Redovno izvješće. 


9% Ministarstvo za unutrašnje poslove, Centar službi bezbjednosti Mostar, Stanica javne bez- 
bjednosti Prozor od januara 1992., Informacija o stanju javnog reda i mira na području opštine 
Prozor u 1991. godini. 


41 Haubice su trebale biti izmještene 19. listopada 1992. HVO, Glavni stožer, Str. pov. br. 01- 
2370/92 od 18. 10. 1992., Uput djela postrojbi u OZ j/i“H"; Zapovjedništvo OZ S/Z H, Br. 77/92 od 
19. 10. 1992., Brigadi “Petar Krešimir IV* Livno, Uput dijela postrojbi u Operativnu zonu j/i H. 


'2 Prije prelaska u ABiH bio je načelnik Protuzračne obrane u HVO. Zapovjedništvo OZ SZ/ 
Hercegovina, Broj: 135/92 od 10. 11. 1992., GS HVO HZ HB, Izvješće po zapovijedi br. 01-2437/92. 
GS HVO-a. 


143 TG Konjic od 4. 11. 1992., GŠ VK OS RBiH, Vanredan izvještaj.; Amidža i Oganj (od 3. 11. 
1992.), GŠ OS BiH, O aktivnostima u Hercegovini. 


4 S. ČEKIĆ, n. dj, 411. 
145 Isti, 226. 

ustaški dio Hrvatskog vijeća obrane (HVO)*.'“* Značajka tog stajališta, jest težnja 
da se na cijeli rat proširi “slika? muslimansko-hrvatskog rata iz druge polovine 
1993. godine. U stvaranju te slike sudjelovao je i muslimansko-bošnjački vojni 
vrh koji posebno od siječnja 1993. u svakom sukobu s HVO-om vidi Hrvatsku 
vojsku.'““ Dijelom iz propagandnih razloga, a dijelom skrivanja činjenice pred 
Štabom Vrhovne komande da im je postrojbe razbio HVO. 

Drugi veliki sukob zbio se u siječnju 1993. Gornjem Vakufu nakon svršetka 
ženevskih pregovora.'“* Iz Gornjeg Vakufa u drugoj polovici siječnja se proširio 
na područje Busovače u srednjoj Bosni.'+ 

Da je riječ o sukobima za teritorij najuvjerljivije svjedoče događanja oko 
Konjica i Jablanice kojima su prethodile duže vojne i političke pripreme, kojih 
je HVO postao svjestan nakon što je tijekom jednog incidenta došao u pos- 
jed vrijedne dokumentacije!?" među kojima i Zapisnika od 20. ožujka 1993. 
Zapisniku je očito prethodilo izvješće zapovjedništva 4. korpusa ABiH od 13. 
ožujka 1993. adresirano izravno na predsjednika Predsjedništva RBiH,'"* kao i 
smjena predsjednika Ratnog predsjedništva Skupštine općine Konjic.!? Kraj tih 
postupaka bit će u prvoj polovici i sredinom travnja 1993. napadom na postroj- 
be HVO Jablanice i Konjica.!?* 


Događaji iza toga odvijaju se jako brzo i prenose na srednju Bosnu. Sukob u 
Zenici iz travnja 1993. iznimno je značajna u daljnjem razvoju događaja i putu 
u rat. Sukobu je prethodilo ubojstvo pratilaca zapovjednika brigade HVO “Jure 


1) x 


Francetić" što je 17. travnja 1993. dovelo do napada ABiH na HVO, njegovo 


'46 M. IMAMOVIĆ, “Agresija na Bosnu i Hercegovinu i njene neposredne posljedice? 9. 

147 RBiH, ABiH, Zapovjedništvo 4. korpusa, Str. pov. br. 02/4-3232/93 od 18. 4. 1993., 
Obavještajnoj upravi ŠVK OS RBiH, Redovni ob. izvještaj; HDA, ZDRBiH, k. 9993: RBiH, ABiH, 
Komanda 4. korpusa, Str. pov. br. 02/1-3200-14/93 od 19. 4. 1993., OC Štaba VK OS RBiH, 
Dnevno operativno izvještavanje; S. HALILOVIĆ, n. dj. 

!'# HVO, Glavni stožer, Dj. br. 06-01-121/93 od 18. 1. 1993., OC GS HV, Izvješće o sukobu u 
Gornjem Vakufu. 

19% Glavni stožer HVO, Ur. broj: 01-240 od 04. 02. 1993., Vladi HZ H-B, Izvješće za period od 
14. 4. 1992. do 31.12. 1992. 

15 Brigada “Herceg Stjepan" od 27. 3. 1993., Zapovjedništvu OZ J/I H, Redovno borbeno 
izvješće za za 26. 3. 1993. god. 

151 Glavni stožer HVO, VOS, Str. pov. br. 03-346/93 od 14. 4. 1993., Zabilješka sačinjena na 
temelju originalne dokumenatcije koja je oduzeta od Jasmina Guske načelnika SJS Konjic. 

52 Komanda 4. korpusa, Dj. br. 01-1880/93 od 13. 3. 1993., Na ruke Predsjedniku 
Predsjedništva RBiH, Pregled opšte situacije u zoni odgovornosti 4. korpusa Armije RBiH. 

15 Štab Vrhovne komande Oružanih snaga, Pov. br. 13/37-45 od 20. 3. 1993., Naredba; Opština 
Konjic, Ratno predsjedništvo, Br. 01/1-012-106/93 od 28. 3. 1993., Ustavnom sudu Republike 
BiH, Zahtjev za ocjenu ustavnosti Odluke Predsjedništva R BiH br. 02-111-130/93 od 16. 3. 
1993. godine; Brigada “Herceg Stjepan", Zapovjedništvo, od 13. 4. 1993., GS HVO, Saznajno 
izviješće 13. 4. 1993.; Brigada “Herceg Stjepan, GS HVO, Izviješće za dan 13. 4. 1993. 

54 C.V. Jablanica od 12. 4. 1993., Jugoistočnoj zoni Mostar, Izvješće; Operativna zona 
Jugoistočna Hercegovina, Dj. br. 01-2347/93 od 13. 4. 1993., Zapisnik; Zapovjedništvo 4. korpusa, 
Dj. br. 02-2560-14/93 od 14. 4. 1993., OC Štaba VK OS RBiH, Operativni izvještaj; Operativna 
zona Jugoistočna Hercegovina, Dj. br. 03-0366/93 od 28. 4. 1993., Pregled stanja. 

razbijanje i početak etničke čistke grada.'** U međuvremenu su u selu Ahmići 
kod Viteza (16. 4. 1993.) stradali njegovi muslimanski stanovnici, a nedaleko 
od toga, u selu Trusina kod Konjica istoga dana su ubijeni njegovi hrvatski 
stanovnici. Nakon toga slijede višemjesečni sukobi u kojima je HVO “eliminisan 
sa područja Jablanice, Konjica, Fojnice, Kaknja, Zenice, Travnika i Bugojna“!?* U 
tim sukobima često su stradali civili što je HVO i ABiH približilo postupcima 
srpskih snaga u Bosni i Hercegovini i koji će bit jak argument za izjednačavanje 
postupaka Hrvata sa Srbima i relativiziranje ratne krivnje. 

Prikaz navedenih sukoba i osvrt na njih rađen je uglavnom po dostupnoj 
dokumentaciji, mahom hrvatske provenijencije. Iz oskudnih dokumenata 
TO, odnosno ABiH vide se muslimanski pogledi na problematiku. Tumačenje 
činjenica, njihovo prešućivanje, preuveličavanje ili umanjivanje u izvornim isp- 
ravama odraz je općeg stanja, nedostatka tolerancije i spremnosti na uzimanje u 
obzir suprotnih mišljenja. Takvo stajalište je bilo nedvojben put za sukob koji je 
kasnije izbio. 


Udio Hrvatske vojske u sukobu HVO-a i ABiH 


Angažman Hrvatske vojske u Bosni i Hercegovini ima tri faze. 


Prva je faza od proljeća do jeseni 1992. kada je Hrvatska vojska angažirana u 
oslobađanju južnog dijela Hrvatske od Metkovića do Konavala. Drugo područje 
većeg istodobnog angažmana je na sjeveru, u Bosanskoj Posavini. Taj je pokušaj 
zaštite zapadnoslavonskih naselja (Slavonski Brod, Nova Gradiška i županja) s 
desne obale Save završio neuspješno. U tom razdoblju pružena je i velika pomoć 
bosanskohercegovačkim Hrvatima u obrani od srpskih snaga i u ustroju pos- 
trojbi HVO-a kojem se često priključuju manje skupine dragovoljaca (do 20 
ljudi). '“ Trend je trajao do listopada 1992. kada zamire, a u HVO-u ostaje tek 
nešto časnika. 


Druga je faza od travnja 1993. do svibnja 1994. 


Treća faza je od kraja 1994. kada se koristi teritorij Zbornog područja 
Tomislavgrad za oslobađanje sjevera Dalmacije i pohod prema Kninu. Ta 
faza završava potkraj 1995. dolaskom hrvatskih snaga nadomak Banje Luke, 
odakle se ubrzo povlače na zahtjev SAD-a. Na tom pohodu Hrvatska vojska 
je nakon trogodišnje opsade deblokirala bihaćku enklavu spriječivši moguće 
ponavljanje Srebrenice. 


'55 Barešić (Mate) Vinko, Zapovjednik “Zeničke brigade HVO" od 23. 4. 1993., Odjelu obrane 
HZ H-B, Izvješće o organizaciji HVO Zenica i događajima koji su prethodili njegovom neutra- 
liziranju na području općine Zenica. 

156 R, DELIĆ, Armija ključ mira, 19. U Delićevoj knjizi iz 2001. taj se govor stavlja u 5. ožujka 
1994. a ne 26. veljače 1994. Uz to se razlikuje u pojedinim dijelovima i riječima. R. DELIĆ, Čast je 
braniti Bosnu, 251. 


'57 Primjer: Glavni stožer Hrvatske vojske 18. svibnja 1992. dozvoljava odlazak časnika-dragov- 
oljaca 153. brigade HV u pomoć brigadi “Petar Krešimir IV? iz Livna. SVA MORH: Glavni stožer 
HV, K1. 8/92-01/23, Ur. br. 5120-03-92-19/1 od 18. 5. 1992., Zapovjedništvu 153. br“R? HV. 

No, najproblematičnija je svakako druga faza, udio Hrvatske vojske u 
bošnjačko-hrvatskom ratu od proljeća 1993. do proljeća 1994. U sukobe 
HVO-a i ABiH s proljeća 1993. godine, prvi se uključio vod pripadnika bojne 
“Zrinski“ Značajniji angažman počinje početkom srpnja ulaskom borbene 
skupine 5. gardijske brigade na područje Operativne zone Jugoistočna 
Hercegovina. Na tom područje kasnije će biti dragovoljačka postrojba Vojne 
policije jačine pješačke polubojne (oko 2 satnije). U kolovozu se pripad- 
nici Hrvatske vojske usmjeravaju prema Operativnoj zoni Sjeverozapadna 
Hercegovina gdje će se zadržati do svibnja 1994. Najzastupljenija postrojba 
bila je 5. gardijska brigada koja je duže vrijeme sukoba redovno imala pos- 
trojbu jačine gardijske bojne. Iz profesionalnog sastava na drugom mjestu je 
7. gardijska brigada sa snagama gardijske satnije. Dvije satnije dragovoljaca, 
90 ljudi iz sastava 1. gardijske brigade i 113 iz 2. gardijske brigade stigle su 2. 
kolovoza 1993. Do 22. prosinca iste godine njihovo brojno stanje palo je na 
58 iz 1. gardijske brigade i 78 iz 2. gardijske brigade. Ostale profesionalne pos- 
trojbe, razne specijalne postrojbe uglavnom su se kretale u rasponu od voda 
do ojačanog voda. Dragovoljačke skupine iz pričuvnih postrojbi masovnije 
su bile zastupljene iz domobranskih pukovnija iz Slavonije dok je iz neko- 
liko pričuvnih brigada bilo uglavnom snaga jačine pješačkog voda. Intenzitet 
dolazaka je porastao u razdoblju kolovoz-studeni 1993. Na samom kraju 1993. 
godine, od najvećim dijelom vojnih bjegunaca i obveznika ustrojena je 175. 
brigada koja je od kraja prosinca 1993. do svibnja 1994. po bojnama slana 
na bojišnicu ZP Tomislavgrad.!"* Bio je to ponavljanje postupka vraćanja 
izbjeglih vojnih obveznika, čest u proljeće i ljeto 1992. zbog čega je protesti- 
rala Antiratna kampanja Hrvatske.!"? No, za razliku od 1992. kada su vraćani 
Muslimani u 1993. su vraćani Hrvati. 


Oko angažmana malobrojnih pripadnika Hrvatske vojske, koji se u BiH 
kroz dokumente uglavnom vode kao dragovoljci, što je za pričuvni sastav 
nedvojbeno, nužno je manje pojašnjenje. Brojka angažiranih pripadnika HV 
nikad nije prešla snagu formacijske lake brigade JNA (1400-1800 ljudi) uz 


158 HDA, ZDRBiH, k. 4416: IZM OZ S/Z H, Br. 01-2916/93 od 16. 8. 1993., GS HVO, Pregled 
snaga na bojišnici; HDA, ZDRBiH, k. 4474: OZ S/Z H, IZM Prozor, Br. 01/3482/93 od 10.9. 1993., 
Zabrana vozilima na prvu crtu obrane; ZP Tomislavgrad, Sektor III, K1. 81/93-02, Ur. br. 8233- 
4171-93-85 od 5. 12. 1993., Dnevno bojevo izvješće; HDA, ZDRBiH, k. 4419: ZP Tomislavgrad, 
IZM Prozor, Br. 01/5493 od 9. 12. 1993., GS HVO, Dnevno bojevo izvješće; ZP Tomislavgrad, 
IZM Prozor, Br. 01/5656 od 15. 12. 1993., GS HVO, Dnevno bojevo izvješće; HDA, ZDRBiH, k. 
4419: ZP Tomislavgrad, IZM Prozor, Br. 01-5775/93 od 21. 12. 1993., GS HVO, Sumarno dnevno 
borbeno izvješće; Glavni stožer HVO, Ur. br. 02-2/1-02-3642/93 od 22. 12. 1993., GS HV; ZP 
Tomislavgrad, IZM Prozor, Br. 01/5867 od 25. 12. 1993., načelniku GS HVO, Izvješće o postrojbi sa 
JV; HDA, ZDRBiH, k. 4419: ZP Tomislavgrad, IZM Prozor, Br. 01/5976 od 29. 12. 1993., GS HVO, 
Izvanredno izvješće; HDA, ZDRBiH, k. 4419: ZP Tomislavgrad, IZM Prozor, Br. 01/5978 od 29. 
12. 1993., GS HVO, Redovno borbeno izvješće; ZP Tomislavgrad, IZM Prozor, Br. 6002 od 31. 12. 
1993., GS HVO, Redovno borbeno izvješće; ZP Tomislavgrad, IZM Prozor, Br. 01-55/94 od 5. 1. 
1994., GS HVO, Problem ljudstva na Uskopaljsko-Ramskoj bojišnici sa stanjem 5. 1. 1994. u 20,00 
sati; Podcentar SIS-a Rama, 02-4/2-7-41/93 od 9. 1. 1994., Uprava SIS-a Mostar; Glavni stožer 
HVO, KI. 818-01/94-02/15, Ur. br. 02-10-06/01-94-10 od 13. 4. 1994., Zapovjedništvu ZP Mostar, 
Zamjena dragovoljaca. 


!5 Antiratna kampanja Hrvatske od 24. 7. 1992., Apel. 

potporu ekvivalenta topničke bitnice i oklopne satnije. Nikada nisu bile kon- 
centrirane na jednom taktičkom pravcu ili mjestu već su dijeljene na manje 
skupine u svrhu “krpljenja" prevelike crte obrane. Najveća od tih postrojbi 
uporabljena na pojedinom pravcu bila je pješačka bojna. Tijekom sukoba 
približno punu ratnu formaciju bojne imala je samo 5. gardijska i 175. brigada, 
a istovremeni angažman u jednom zbornom području bio je toliko rijedak 
da se može mjeriti samo s nekoliko dana. Pješačka bojna je u vojnoj termi- 
nologiji osnovna združena taktička postrojba pješaštva. Po pravilima se na 
ravničarskom zemljištu napada na širini od 1,5 km, odnosno 2-3 km na teže 
prohodnom zemljištu. U obrani ima pojas širine od 3 do 5 km na ravničarskom 
zemljištu, odnosno preko 5 km na planinskom zemljištu. No, to je sve u grani- 
cama male taktike. Nedvojbeno je da se taktičkim postrojbama postižu samo 
taktički učinci. S takvim snagama ne ide se u agresiju i secesiju druge države, 
a pogotovo se ne koristi razdijeljena na manje skupine i razbacana na širo- 
kom području od Mostara do Uskoplja. Njihova uloga je u prvom redu bila 
psihološka i stvarno predstavlja simboličnu potporu u obrani prevelike crte 
koju je HVO 1993. s mukom pokušavao održati sprječavajući da tada već jed- 
nonacionalna muslimanska Armija BiH u pohodu “oslobađanja* ne oslobodi 
zemlju i od najmanjeg konstitutivnog naroda.'“ Stalan nedostatak ljudstva na 
uskopaljsko-ramskoj bojišnici ilustrira alarmantno izvješće zapovjednika ZP 
Tomislavgrad od 5. siječnja 1994. u kojem piše: “Čitavo Uskopaljsko-Ramsko 


bojište nema ni interventnog vojnika slobodnog, osim mene?!“ 


“Službena je Hrvatska od početka učesnik agresije protiv Bosne i Hercegovine. 
U početku išlo je to prikriveno preko paravojnih postrojbi HVO-a i paradržave 
Herceg - Bosne, a od oktobra 1992. radi se o otvorenom ratu protiv Bosne i 
Hercegovine sa svim klasičnim elementima agresije. Hrvatska je svojim oružanim 
snagama bez objave rata izvršila napad na teritoriju Bosne i Hercegovine, kako 
suhozemnim, tako i zrakoplovnim, pa i pomorskim snagama, jer vrši blokadu 
bosanskohercegovačke morske obale", napisao je u recenziji jedne knjige o ratu u 


Bosni i Hercegovini pravni povjesničar prof. dr. Mustafa Imamović.!'“ 


Tvrdnja o napadu pomorskim snagama apsurdna je iz nekoliko razloga. Još 
od mira u Srijemskim Karlovcima (1699.) i Požarevcu (1718.), na području 
Neuma je definirana granica između tadašnje Mletačke Republike, Turskog 
Carstva i Dubrovačke Republike koja je danas granica između RH i BiH.'* Po 


9 U već spominjanom izlaganju prvi čovjek ABiH ustvrdio je da je vojnički “poražen HVO, 
pa, samim tim, i koncepcija HZ Herceg-Bosna, koji su opstojali samo uz angažovanje veoma 
značajnih snaga vojske Republike Hrvatske. U protivnom, potpuno bi nestali sa ovih prostora. I 
to kao politička i vojna snaga" R. DELIĆ, Armija ključ mira, 21. Naravno da je Delić prešutio da bi 
HVO i etnički nestao s tih područja. 

61 ZPTG, IZM Prozor, Br. 01-55/94 od 5. 1. 1994., GS HVO, Problem ljudstva na Uskopaljsko- 
Ramskoj bojišnici sa stanjem 5. 1. 1994. u 20,00 sati. 

162 S. ČEKIĆ, n. dj., 411. 

1 Usp. Stijepo OBAD - Serđo DOKOZA - Suzana MARTINOVIĆ, Južne granice Dalmacije 
od XV. st. do danas, Državni arhiv u Zadru, Zadar 1999., 104. Muslimanski historiografi Enver 
Imamović, Ibrahim Tepić i Ibrahim Bušatlija objavili su u izdanju Vojne biblioteke ABiH u 
Sarajevu u siječnju 1994. i ponovno u srpnju iste godine brošuru na temu “Neum i bosansko pri- 

njoj današnja BiH u Neumu ima obalu, ali ne i more (mare clausum), pa već 
zbog toga nije moguće izvršiti pomorsku blokadu bosansko-hercegovačkog 
teritorija. 


Za razliku od svog kolege Imamovića, prof. dr. sc. Vladimir Đuro Degan 
s katedre za međunarodno pravo Pravnoga fakulteta u Rijeci, u nazočnosti 
pripadnika Hrvatske vojske na području BiH ne nalazi “klasične elemente 
agresije?kao ni međunarodni sukob.'“ 


Uz pripadnike Hrvatske vojske osvrt zaslužuju muslimanski “sveti rat- 
nici izvan Bosne i Hercegovine a koji su duboko umiješani u sva događanja 
između Hrvata i Bošnjaka. U drugoj polovini srpnja, točnije 22. srpnja 1992. 
Vojnoobavještajna služba HVO se kratko osvrnula na pogoršano političko- 
sigurnosno stanje između HVO i TO na području srednje Bosne. Osnovnim 
problemom držano je postojanje dva zapovjedništva. Izvješće je značajno i zbog 
potvrde o nazočnosti mudžahedina i Zenici kao glavnim centrom djelovanja 
protiv HVO-a.'* Njihovo brojno stanje zasigurno je bilo veće od broja pripad- 
nika Hrvatske vojske koji su na strani HVO-a ratovali od srpnja 1993. do travnja 
1994. 


Zaključna razmatranja 


Kako nazvati rat u BiH? Po tom pitanju nedvojbeno je postojanje najmanje 
tri pogleda koji se uglavnom poklapaju sa svjetonazorom ili bolje rečeno 
nacionalnom pripadnošću autora. Određenog odstupanja ima kod Hrvata,!* 
što zaslužuje svakako posebnu pozornost i pitanje je li riječ o većoj zrelosti i 
kritičnosti u odnosu na glavnu struju, ili je to nešto drugo. Rat je počeo kao 
srpska agresija na Hrvatsku, koja je 1992. prenesena izravno protiv Hrvata i 
Muslimana u BiH, potom sukob Hrvata i Muslimana, što je najzamršenija faza 
rata (kada ratuju svi protiv svih) i svršio, odnosno bio prekinut od čimbenika 
izvana nakon rata Hrvata i Muslimana-Bošnjaka protiv Srba. Rat se određuje, 
bolje rečeno pokušava odrediti isključivo s nacionalnog polazišta i sudbine 
nacije u ratu. Stoga su viđenja rata po mnogočemu slična, što ne znači da su 
točna. Za Srbe je to bio preventivni rat radi sprječavanja ponavljanja nacion- 
alne sudbine 1941. i ciljani rat - pokušaj stvaranja jedinstvene srpske države. 
Za Hrvate u BiH je to bio rat za emancipaciju uz želju spajanja s matičnom 
državom. Rat u sebi nesumnjivo ima napadačke elemente. Sva tri naroda imaju 
svoje viđenje o njemu i jasno određenje. Za šire okruženje to je prvenstveno 
građanski rat, a kod Muslimana-Bošnjaka rat se izbjegava nazvati građanskim 


morje" s kartama velike Bosne iz doba kralja Tvrtka (1353.-1391.). Brošura je bila namijenjena 
potrebama ratne propagande ABiH, pa je time objašnjena i njezina “znanstvena? vrijednost. 
Enver IMAMOVIĆ, Ibrahim TEPIĆ, Ibrahim BUŠATLIJA, Neum i bosansko Primorje, Press 
Centar Armije Bosne i Hercegovine, Sarajevo 1994. 

'& Vladimir Đuro DEGAN, “Hrvatska nije bila agresor u BiH" Nedjeljni Vjesnik, 2.9. 2001., 5. 

165 HVO, Glavni stožer, Str. pov. br. 07-763/92 od 22. 7. 1992., Zapovjedniku GS HVO, 
Informacija o stanju na teritoriji srednje Bosne. 

'6 Riječ je o skupini disidenata iz HDZ-a i drugim kritičarima HDZ-ovog razdoblja i pred- 
sjednika RH Franje Tuđmana. 

iz drugog razloga. Koristi se pojam agresija s čime se sugerira da je rat unesen 
izvana, jer građanski ratovi uglavnom počinju u zemlji i poticaji ne dolaze 
izvana. BiH nije bila građanska država u zapadnoeuropskom smislu. Rat ju je 
zatekao nakon izlaska iz 45 godina postojanja jednog utopijskog komunističkog 
sustava, u kojem je, bez obzira na represiju i različite stupnjeve “ravnopravnosti, 
zadržana jaka svijest kod većine o nacionalnoj pripadnosti i razlikama od ostala 
dva naroda. Uz nacionalnu podjelu išlo je i vjersko određenje što je dodatno 
pospješivalo nacionalnu homogenizaciju. Izuzetak je svakako zapadnobosanska 
epizoda kod Bošnjaka iz 1993.-1995., što je nedvojbeno znak građanskog rata. 


Hrvatska politika prema BiH, očito je imala polazište u pretpostavci da se 
BiH ne može održati. Ciril Ribičič u svom viđenju Herceg-Bosne drži da je 
“Herceg-Bosna [...] nastala na podlozi pogrešne ocjene da Bosna i Hercegovina 
ne može preživjeti velikosrpsku agresiju i tihu okupaciju velikog dijela njezina 
teritorija"!'*“ S njom se netko može slagati ili ne. Rat u BiH nije završen proces, a 
protektorat koji je međunarodna zajednica zavela u BiH i stanje u kojoj se BiH 
danas nalazi, postavlja pitanje kako to uopće nazvati. Pogled Franje Tuđmana 
na Bosnu i Hercegovinu nije bio tajan, on nije vjerovao u njenu održivost, što 
se može dokumentirati kroz njegove izjave i kroz tvrdnje raznih svjedoka pov- 
ijesti. Za bosanskohercegovačke Hrvate je tražio opstojnost i ravnopravnost kao 
konstitutivnog naroda što je konstantno ugrožavano, kako od Srba tako i od 
Bošnjaka. Neozbiljno je, što je čest slučaj, politiku Republike Hrvatske prema 
BiH svoditi na Tuđmanovu opsesiju podjelom Bosne. Takvo je poimanje kon- 
strukcija u kojoj se zbog lakšeg (politikantskog) pristupa kolektivitet svodi na 
istaknutog pojedinca i proglašava osobnom zabludom pojedinca ili uskog kruga 
vladajuće oligarhije. S većinom, u konkretnom slučaju hrvatskim narodom u 
RH i BiH to je teže, odnosno izbjegava se uopće takvo razmatranje." Neupitna 
je činjenica da je većina Hrvata u BiH rješenje nacionalnog pitanja vidjela u 
zajednici s Hrvatskom. Neupitno je da je i Franjo Tuđman bio za takvu opciju. 
No nije moguće dokazati da je njegova politika prema BiH bila sustavno razbi- 
janje te zemlje. 

Ne smije se ni ignorirati i s koje je strane došao impuls za stvaranje Herceg- 
Bosne, iz nje same ili Hrvatske. Nedvojbeno je da je projekt morao biti bla- 
goslovljen u Zagrebu, ne samo zbog raspoloženja u vladajućoj političkoj eliti iza 
svibnja 1990. nego prvenstveno iz želje većinskog hrvatskog puka iz BiH da svoj 
položaj riješi u kompletu sa Zagrebom. Stoga je razumljivo da je u BiH mogla 


167 Ciril RIBIČIČ, Geneza jedne zablude, Naklada Jesenski i Turk, Zagreb 2000., 25. U kontek- 
stu postojanja Republike Srpske i međunarodnog priznanja (Daytonski sporazum) njegov stav 
je samo još jedan prilog predrasudama o Herceg-Bosni. 


16 Nije to samo hrvatska specifičnost. Prisutna je kako i u Saveznoj Republici Jugoslaviji 
i Bosni i Hercegovini, kao i u međunarodnom okruženju. Osobno to držim neprihvatljivim. 
Pojedinci koji su u turbulentnim vremenima isplivali na površinu učinili su to na energiji mase 
ita bezimena masa (odrediti je kao narod se izbjegava jer to tada vodi prema razmatranju kolek- 
tivne uloge i postavlja pitanje odgovornosti zajednice) se ne može amnestirati ili isključiti iz raz- 
matranja djelovanja pojedinaca koji joj duguju svoj položaj i moć. Najbolji primjer je svakako 
Republika Srpska čiji se politički i vojni čelnici nalaze u bijegu ili u Haagu (odnosno brane sa 
slobode) a da njihovo djelo nije dovedeno u pitanje iako se radi o nesumnjivom zločinu. 

pobijediti samo stranka s istim imenom kao ona u Hrvatskoj i da je to bio temelj 
za izbornu pobjedu kod najmanjeg bosanskohercegovačkog konstitutivnog 
naroda. No, slučaj prvog predsjednika HDZ BiH (Davor Perinović) sugerira 
vjerojatan odgovor da inicijalni poticaj nije došao iz Zagreba 1990., te da da se 
službeni Zagreb uključio u projekt bosansko-hercegovačkog HDZ-a i Herceg- 
Bosne tek kada je on zaživio. 


Za razliku od Muslimana, bosanskohercegovački Hrvati nisu imali problema 
s definiranjem protivnika u BiH. Veći je problem bio s definiranjem saveznika. 
Isti je slučaj bio i sa Srbima. Tvrdnja o Hrvatima i Muslimanima kao prirod- 
nim saveznicima je apriorno stajalište, predrasuda s kojom se zatvaraju oči o 
događajima u BiH od rujna 1991. Alija Izetbegović politiku RH prema cijelovi- 
toj BiH naziva dvoličnom. No, pitanje je kako imenovati politiku stranke kojoj 
je on bio predsjednik? To je bila politika ekvidistance, sklonost Jugoslaviji (do 
sredine 1992.), koketiranje s JNA kao vojskom Bosne i Hercegovine, ignoriranje 
Hrvata u BiH i traženje sporazuma s RH. U istu je zamku upao i slovenski 
pravnik Ciril Ribičič, ne želeći priznat da su pojedina područja BiH naseljena 
Hrvatima od rujna 1991.u ratu s JNA i da je opasnost za njih bila stvarna a ne 
samo povod za proglašenje Hrvatske zajednice Herceg-Bosne.'“ 


Već su sredinom 1992. bosanskohercegovački Hrvati (uz pomoć Hrvatske 
vojske i hrvatske politike) uspjeli sukob sa Srbima kanalizirati na dvije bojišnice, 
jajačku i bosanskoposavsku. U tom razdoblju politička opcija kojoj je osnovni cilj 
bilo pripajanje hrvatskih etničkih dijelova Hrvatskoj praktično je ispunila većinu 
svojih želja. Ostala je samo posljednja, pripajanje. Do njega ne može doći prven- 
stveno zbog postojanja Republike Srpske Krajine koja je izvan dosega legalnog 
poretka Republike Hrvatske. Od tog se trenutka odnos bosanskohercegovačkih 
Hrvata i Republike Hrvatske s postignute najbliže točke dodira počeo udaljavati. 
Splet političkih i vojnih okolnosti Hrvatima iz BiH ne dozvoljava ispunjenje sna. 
Iako su došli u poziciju s koje na lokalnoj razini mogu bez značajnijih zapreka 
postati dio Republike Hrvatske, to im šire političko okruženje sprječava. 


U tom istom razdoblju, u srednjoj Bosni, od lipnja 1992. pojačavaju se 
incidenti s TO BiH, što se može tumačiti posljedicom konsolidacije (koju je 
omogućila hrvatska vojna komponentna) i porastom obrambenih mogućnosti 
Muslimana. Količina dokumenata korištenih za ovaj rad, prevladavaju ipak 
hrvatski, sugerira mogućnost jednostranog tumačenja događaja. Usprkos toga ti 
su dokumenti pokazatelj nesnošljivosti koja je za nepunu godinu dana Hrvate i 
Muslimane-Bošnjake odvela u otvoreni rat. 


Politika Hrvata prema BiH kao državi u kojoj su bili jedan od konstitutivnih 
naroda očito je imala želju za ujedinjenjem dijelova s većinskim hrvatskim 
stanovništvom u jedinstvenu hrvatsku državu. To je neosporno i obostrana 
želja. Sporna je samo interpretacija načina kako se to željelo postići. Rat između 
Hrvata i Bošnjaka nije hrvatska agresija, kao ni pokušaj Hrvatske da pomogne 
otcijepljenje hrvatskih područja Bosne i Hercegovine. Taj rat je posljedica poli- 
tike međunarodne zajednice i viđenja BiH kao složene države tri konstitutivna 


16 Alija IZETBEGOVIĆ, “Pogubnost dvolične politike? u C. RIBIČIČ, n. dj., 11.-13.; ISTI, n. 
dj. 25.-26. 

naroda. Ipak je kod velikog dijela autora i tumača dominantno mišljenje o pra- 
volinijskoj politici Republike Hrvatske prema Bosni i Hercegovini, počevši od 
neargumentiranog “dogovora" o podjeli BiH između predsjednika Miloševića i 
Tuđmana, dogovora Bobana i Karadžića u Grazu i uspostave Hrvatske Republike 
Herceg - Bosne i njenog odcjepljenja od BiH. O dogovoru u Karađorđevu nema 
nikakvog vjerodostojnog traga a oba sudionika su ga negirala. No to nije ozbiljna 
prepreka za tvrdnje kao što je ova: “Dr. Tuđman [...] susreo se u drugoj polovici 
ožujka 1991., na međugraničnom području dviju republika - Karađorđevo, sa 
predsjednikom Srbije Slobodanom Miloševićem. Na tom je sastanku, u mjestu 
koje će postati simbolom političke zavjere protiv Bosne i Hercegovine, dogov- 
orena normalizacija hrvatsko-srpskih odnosa, što u prijevodu znači - podjela 
Bosne i Hercegovine i stvaranje male tampon zone ili zemljice Bosne između 
antagoniziranih država“!“ Osim što je bez argumentiranih osnova prema Bosni 
i Hercegovini, tvrdnja je nekorektna prema narodu čiji je znatan dio na svojoj 
koži osjetio posljedice “normalizacije hrvatsko-srpskih odnosa? u ratu 1991. 
Tvrdnjom se doslovno sugerira da u Hrvatskoj rata ili nije bilo ili nije vrijedan 
spomena jer je bio u izravnoj funkciji podjele Bosne.'“' Druga velika točka, sas- 
tanak Boban - Karadžić u Grazu svibnja 1992. samo je potvrda prve.'“ Rezultat 
je prekid" sukoba Hrvata i Srba u BiH.!'? 


Za kraj osvrnuli bismo se na neke značajke rata u razdoblju od siječnja 1993. 
do konca 1995. godine. Pitanja na koje se mora argumentirano odgovoriti prije 
nekog ozbiljnijeg suda su između ostalog: 


U Bosni i Hercegovini su tri konstitutivna naroda, a problem je i kako se 
postaviti prema činjenici da od samog početka rata jedan od njih ima nesakrive- 
nu namjeru razbiti tu državu, a kako tek objasniti činjenicu da to u isto vrijeme 
traže dva od njih tri, i to ne decidirano uvijek ista dva.!“* 


! Bosna i Hercegovina i Bošnjaci u politici i praksi Dr. Franje Tuđmana, Vijeće Kongresa 
bošnjačkih intelektualaca, Sarajevo 1998., 7; “Ne vjerujem u bilo kakav dogovor Tuđmana i 
Miloševića, to prije što je naš stav bio da podjela Bosne i Hercegovine ne može proći bez krva- 
vog rata. A nama takav rat nije odgovarao“ glasi odgovor tadašnjeg predsjednika Predsjedništva 
SFRJ Borisava Jovića na novinarsko pitanje o upućenost u razgovore Tuđman - Milošević oko 
podjele Bosne. “Dr. Borisav Jović pred vratima Haaga" Globus, 26. 10. 2001., 41.-43. 


'7i “Budući da podjela Bosne i Hercegovine nije mogla biti ostvarena u miru, postoje naznake 
da su Milošević i Tuđman doista raspravljali o uvjetima svog kasnijeg vojnog aranžmana. U 
tom se smislu može spekulirati o okviru dogovornog rata, namjenjenog učvršćivanju vrha vlasti 
dviju nacionalno homogenih država" piše Ivo BANAC, n. dj., 124.-125. 


"2 U svojim sjećanjima Izetbegović sastanak stavlja mjesec dana ranije, u travanj 1992. Pitanje: 
je li to odraz značaja koji je osobno pridavao tom sastanku ili zbog uklapanja u sliku rata koju 
nudi javnosti? A. IZETBEGOVIĆ, n. dj., 111. 


"7? Za 1. Lovrenovića to je bio separatni mir s kojim je zapadnohercegovačka oblast pošteđena 
rata. Ivan LOVRENOVIC, Bosanski Hrvati, Durieux, Zagreb 2002., 209.; Na tom je pravcu i H. 
Šarinić s neutemeljenom tvrdnjom da je rata između Hrvata i Srba bilo najmanje i da su Srbi 


uglavnom osvojili “muslimanske teritorije, dok Herceg-Bosnu nisu ni dirali?.“Kako su Milošević 
i Tuđman doista tajno dijelili Bosnu? Globus, 20. 10. 2000., 41. 


!74 Po tvrdnjama načelnika Štaba Vrhovne komande ABiH, predsjednik Predsjedništva BiH je 
od studenog 1992. kombinirao s podjelom Bosne i Hercegovine. S. HALILOVIĆ n. dj., 18.-20.; 
Po Rusmiru Mahmutćehajiću ideju podjele Bosne A. Izetbegović je prihvatio 1993. “Bošnjaci su 
zatočenici gomile gramzivih, nesposobnih ljudi oboljelih od egomanije!!!", Slobodna Bosna, 2. 3. 

Ako tri konstitutivna naroda ratuju međusobno što znači da s pravom 
postavljamo pitanje je li to bio građanski rat? Je li BiH bila građanska država? 
Uz iznimku sukoba među Muslimanima pristašama Fikreta Abdića i Alije 
Izetbegovića u bihaćkom kraju, u BiH nije bilo neprijateljstava između pripad- 
nika iste etničke zajednice. 


Hrvatska se u nekim analizama određuje kao zemlja koja je izvršila agresiju 
pomažući logistički i ljudski HVO. U početnom razdoblju otvorenog rata u BiH 
Hrvatska je uz logističku potporu TO BiH dopuštala ustrojavanje i izobrazbu 
dragovoljačkih postrojbi na svom terenu. Konkretno se radilo o 7. krajiškoj 
brigadi i 1. krajiškom bataljunu.'? U sastav ABiH, odnosno TO čak je i formalno 
ušla 1. dobrovoljačka pukovnija “Kralj Tomislav“! To znači da je Hrvatska vojno 
potpomagala i hrvatsku i muslimansku stranu u BiH. Na koga je onda Hrvatska 
ipak izvršila agresiju? Samo na samoproglašenu Republiku Srpsku, koja nije bila 
subjekt međunarodnog prava. Ali i ona je dio Bosne i Hercegovine. Je li to znak 
da se rat određuje prema Muslimanima-Bošnjacima? A, ako jest, zašto? 


Sa stajališta Republike Hrvatske ona je s područja BiH napadana tijekom 
1991. i početkom 1992. Postrojbe TO BiH ratovale su na neprijateljskoj strani 
protiv Hrvatske vojske u Zapadnoj Slavoniji. Logikom da je RH izvršila agresiju 
na BiH, trebalo bi priznati i da je BiH izvršila agresiju na Hrvatsku i to od rujna 
1991. do lipnja 1992. kao vrijeme u kojem su na njenom teritoriju bile vojni 
obveznici iz JNA, odnosno bosanskosrpske vojske. 


S gledišta bosanskih Srba, riječ je o agresiji Republike Hrvatske i islamske 
bosanske države na “vjekovnu srpsku zemlju Bosnu i Hercegovinu. 


Od razmatranja rata u BiH nemoguće je isključiti međunarodnu zajednicu. 
Uostalom, ona je odredila polazne pozicije u raspodjeli vojne moći, održavala 
sukob planovima o teritorijalnom ustroju BiH i na kraju prekinula rat iz svo- 
jih interesa. Rezolucijom 713 Vijeća sigurnosti Ujedinjenih naroda (VSUN) o 
embargu na “isporuke oružja i vojne opreme za sve republike SFRJ" Srbima je 
dana prednost koju ostali sudionici sukoba nisu uspjeli dostići.!““ Povlači li ona 
moralnu odgovornost i predstavlja li izravno potpomaganje najbolje naoružane 
strane, Vojske Republike Srpske? Znači li to da je Svijet (Velike sile) s gledišta 
HVO i ABiH sukladno djelovao s VRS u ratu protiv druga dva konstitutivna 
naroda, tj. da je dao svoj prilog određenju rata međunarodnim sukobom. A 
međunarodna zajednica je polazeći od realnog stanja, to jest stanja na terenu, 
održavala zeleno svijetlo o prihvaćanju granica koje su ratom iscrtane na terenu. 
Od tog pravila je odstupila samo 1995. i 1996. ishodivši povlačenje Hrvatske 
vojske s područja južno od Banje Luke. 


2000., 9. 


'75 Nakon prikupljanja dragovoljaca u Klani kod Rijeke ustrojena je 27. lipnja 1992. 7. krajiška 
brigada gdje je prije odlaska u Bosnu prošla i izobrazbu. Na zagrebačkom Velesajmu 30. svibnja 
1992. ustrojen je 1. krajiški bataljun, odakle je otišao za Travnik. “Put slave i viteštva“ Sloboda 
(Travnik), 15. 4. 1995., 4.; Armija Bosne i Hercegovine, Ljiljan, Sarajevo 1997., 45. 

'6 Predsjedništvo Republike Bosne i Hercegovine, PR. Br. 1170 od 27. 5. 1992., Odluka. 
Pukovnija je ulaskom u Teritorijalnu obranu BiH preimenovana u Bosanskohercegovačku 
brigadu “Kralj Tomislav" Prijepis dokumenta u H. EFENDIĆ, n. dj., 138.-140. 


"7 Rat u Hrvatskoj i Bosni i Hercegovini 1991-1995., 381. 

